Konvencije - test za predsedničke kandidate\nSledeća etapa američke predsedničke kampanje upravo počinje – republikanskom i demokratskom konvencijom sledeće nedelje.\nRepublikanci će se okupiti u Tampi u Floridi, počev od ponedeljka, 27. avgusta, da i zvanično imenuju Mita Romnija. Demokrate se naredne nedelje okupljaju u Šarlotu u Severnoj Karolini, da imenuju Baraka Obamu za još jedan mandat.\nNegativni oglasi obe strane ispunjavaju televizijski prostor i kandidati ih shvataju vrlo lično.\n„Druga strana je shvatila da je kompromis ružna reč. Oni troše mnogo vremena pokušavajući da me pobede, umesto da pokrenu zemlju napred“, kaže predsednik Barak Obama.\n„Prema tome gospodine predsedniče, vratite svoju kampanju podele i gneva i mržnje nazad u Čikago i dozvolite nam da prionemo na obnovu i ponovno ujedinjenje Amerike“, poručuje republikanski predsedničkih kandidat Mit Romni.\nMit Romni je oduševio konzervativce svojim izborom kongresmena iz Viskonsina Pola Rajana za svog potpredseničkog kandidata.\nAli demokrate napadaju nekadašnje Romnijeve predloge za reformu Medikera, državnog programa zdravstvenog osiguranja za starije Amerikance.\n„Sada znamo da su nada i promena postale napad i krivica. Nećemo da okrivljujemo druge. Preuzećemo odgovornost“, izjavio je Pol Rajan.\nRomni će imati priliku da se ponovo predstavi na republikanskoj konvenciji u Tampi, kaže analitičar Norman Ornstin, iz američkog instituta Enterprajz.\n„Romni sada ima priliku da pokaže da nije ohol, zao i bogat momak bez dodira sa stvarnošću, nego srdačna, porodična osoba, koja brine o drugima i takođe osoba koja je dovoljno kompetentna da krene napred.“\nAnkete pokazuju da je predsednik Obama dopadljiviji od Romnija, ali politički ranjiv zbog slabe ekonomije.\nPredsednik pokušava da uveri birače da dolaze bolji dani.\n„Probudim se svakog dana da bih se naporno borio za vaše interese koliko god umem. Misliću na vas i zastupaću vas i boriću se za vas i ja držim to obećanje, građani Ajove! Ja držim to obećanje!“\nObama će biti pred drugačijim izazovom kada se u septembru bude obratio demokratama na njihovoj konvenciji u Šarlotu u Severnoj Karolini, kaže Ornstin.\n„Želite da istaknete stvari koje ste uradili, uključujući ubijanje Osame bin Ladena, koje pokazuje da ste čvrsti i odlučni pri donošenju odluka“, kaže Norman Ostin iz američkog instituta Enterprajz. Političke konvencije su se promenile u odnosu na one na kojima su se stvarno birali kandidati, kaže anketar iz „Kvinipijaka“ Piter Braun.\n„Oni su prilika za predstavljanje svake partije u najboljem svetlu i prilika da se biračima pokaže kakva je partija i ko je kandidat i zašta se zalaže.“\nPosle partijskih konvencija, naredni važan kampanjski test će biti serija kandidatskih debata, koja počinje 3. oktobra.


23:28 h > 23:53 h\nUcesnici okruglog stola (Foto KIM)\nU nacrtu zakona stoji da RTK čine dva TV kanala, jedan na albanskom i jedan na srpskom jeziku, a oba TV kanala imaju procenat programa na jezicima manjinskih zajednica. Do konačne odluke o novom TV kanalu na srpskom jeziku sledi predlaganje amandmana skupštinske komisije i raznih interesnih grupa.\nPredstavnici srpske medijske zajedince smatraju da RTK ne može da upravlja ovim kanalom, jer istraživanja koje je, između ostalih sproveo i Centar za mir i toleranciju, jasno pokazuju da preko 95 posto ispitanika iz srpske zajednice ne želi otvaranje novog kanala pod pod okriljem RTK.\nDirektor Medija centra u Čaglavici Budimir Ničić, gde je odžan okrugli sto na temu osnivanja srpskog TV kanala, kaže za radio KIM da je praksa pokazala da se mnogi zakoni usvojeni u Skupštini Kosova ne poklapaju sa interesima srpske zajednice.\n“Najbolji pokazatelji za to su predlozi zakona koji su u proceduri, o istorijskom centru Prizrena, o Velikoj Hoči i o novom srpskom TV kanalu koji su deo Ahtisarijevog plana i koji treba da budu usvojeni, ali evo već su prošle tri, četiri godine od donošenja tog plana, a tih zakona još uvek nema. Sa druge strane, za usvajanje Rezolucije o okončanju nadgledane nezavisnosti glasala je i opozicija”, kazao je Ničić.\nPrvi zadatak posle zakonskog rešenja treba da bude izrada akcionog plana za početak rada nove televizije, kaže za KIM Anamari Repić, zamenik direktora RTK. Ona želi da Srbi dobiju svoj medijski prostor a ne da se osnivanjem ovog kanala poveća kredibilitet RTK.\n“Jedini cilj jeste da se iskoristi trenutak jer ulazimo u proces digitalizacije i sada je pravo vreme da ta nova srpska televizija iskoristi sve tehničke mogućnosti koje se nude procesom digitalizacije. Finansijski i tehnički je to najlakše ostvariti ukoliko ste već deo postojećeg javnog servisa “, rekla je u izjavi za Radio KIM Anamari Repić.\nPredsednik Komisije Skupštine Kosova za interese i prava zajednice Goran Marinković, podržava stavove srpskih novinara ali kaže da su u mnogim situacijama predstavnici Srba u Skupštini Kosova nemoćni da utiču na promenu stava većine.\n"Predlozi srpske zajednice su opravdani i našim stavovima i unutar komisije i unutar parlamenta. Oni su identični njihovim stavovima. Tražili smo da se ispoštuje Ahtisarijev plan. Zašto to nije urađeno, pokazaće vreme. Strahovi Srba su opravdani jer je neusvajanje pojedinih zakona koji su u interesu srpske zajednice u proteklom periodu to pokazalo”, kazao je Marinković.\nOn je dodao da će poslanici Samostalne liberalne stranke glasati za ovaj Zakon ukoliko se usvoji njihov amandman vezan za izbor direktora novog kanala.\nNemački ambasador na Kosovu Ernst Rajhel nije za odvojenu strukturu.\n“Razumem da bi u idealnom svetu ljudi voleli da postoji potpuno odvojena struktura, ali mislim da svi razumeju da bi takva strukura bila puno skuplja. Drugi aspekt cele priče je da legalno izabrani predstavnici naroda imaju pravo da pitaju i kažu šta će se raditi sa javnim novcem. Kompromis mora da se pronađe i mislim da se lagano nazire, naročito u vezi balansa uticaja jedne ili druge strane, svih faktora i učesnika u procesu. Nadam se da će mo na kraju imati pristojan proizvod”, rekao je nemački ambasador.\nInicijator pokretanja ideje o srpskom TV kanalu koji bi signalom pokrivao čitavu teritoriju Kosova bilo je Društvo novinara Kosova i Metohije koje radi kao ogranak Udruženja novinara Srbije. Deo njihovog predloga je ušao u plan Martija Ahtisarija a potom i u Ustav Kosova. Na održavanje današnjeg okruglog stola, međutim, niko od predstavnika ovog društva nije pozvan da prisustvuje.\n10.07.2020 UNS: Hitno saopštiti informacije o kovidu-19 (694)\n09.07.2020 Kosovo: 207 novih slučajeva koronavirusa (320)\n10.07.2020 U srpskim sredinama na Kosovu 36 novoinficiranih (227)\n10.07.2020 Prizrenska duhovna letnja škola na internetu (184)\n10.07.2020 Gračanica: Počela akcija uklanjanja divljih deponija (141)\nJul 2020 11 (153)


Opasna zavisnost od Marina – Crvena zvezda info\nOpasna zavisnost od Marina\nCrvena zvezda se protekle večeri teškom mukom domogla pobede protiv Inđije, ali je navijače srpskog šampiona daleko više zabrinuo problem u organizaciji igre protiv daleko slabijeg protivnika na terenu.\nCrvena zvezda nikako nije uspevala da probije bedem ispred protivničkog gola, Milan Pavkov je praktično tokom čitave utakmice bio potpuno odsečen od veznog reda, koji je delovao bezidejno i nemoćno da pronađe put do situacije koja bi ozbiljno ugrozila protivnika.\nUtakmica sa Inđijom je jasno pokazala koliko ovaj tim Vladana Milojevića zavisi od svog najboljeg igrača Marka Marina. I to baš protiv rivala kao što je ekipa Srđana Blagojevića, koja se umešno, dvostrukim blokom ispred svog gola, branila od napada crveno-belih.\nMilojević je protiv Inđije na prirodnu poziciju stavio Mirka Ivanića, koji je pokušavao da promeni situaciju na terenu kod vođstva protivnika, ali nije uspeo da pronađe pukotinu u defanzivnom bloku rivala.\nNijedan od pasova bivšeg igrača BATE Borisova nije spojio Pavkova sa golom, mada je takođe bilo vidljivo da je i golgeter iz Begeča nakon osetne pauze zbog povrede ostao bez ritma. Situacija se donekle promenila u Zvezdinu korist ulaskom Miloša Vulića, koji je na svoj način pretio sa distance i nekoliko puta ozbiljno uzdrmao Prekovića. Ipak, svima je na stadionu Rajko Mitić, pa i igračima Crvene zvezde koji su bili na terenu, bilo jasno da bi to sa Markom Marinom išlo daleko lakše.\nZavisnost Zvezdine igre od Marka Marina je postala prilično ozbiljna za srpskog šampiona u situacijama kada kao protiv Inđije mora da se pronađe „prečica“ do protivničkog gola. Pojedini navijači Crvene zvezde skloni su procenama da je ovaj tim Vladana Milojevića gotovo 50 posto slabiji bez Marka Marina na terenu.\nI to ne samo zbog fudbalskog umeća nekadašnjeg reprezentativca Nemačke, već zbog činjenice da samo njegovo prisustvo na terenu i težnja ka posedu lopte i kreiranju akcija ozbiljno odvlači pažnju protivničkih igrača i pruža daleko više prostora ostalim ofanzivcima Crvene zvezde. Nije potrebno biti neki veliki fudbalski ekspert da bi bilo jasno da srpskom šampionu bez Marina na terenu ozbiljno ponestaje kreacije, a pojedinim trenucima, kao sinoć protiv Inđije, gotovo je i nema.\nMože da zvučni čudno, ali daleko manje bi se osetilo odustvo Zvezdinog plejmejkera u nekoj velikoj evropskoj utakmici, protiv snažnog rivala, nego što je to bio slučaj u sinoćnom meču.\nJednostavno, srpski šampion se u takvim mečevima drugačije postavi na terenu, ne insistira na posedu, već traži način da odgovori iz kontranapada, što mu daleko više prija. Ali, onog trenutka kada protivnički tim stane u blok, grčevito se brani i ispucava loptu sa svoje polovine, tada srpski šampion ulazi u problem. U ovom trenutku deluje da za takvu vrstu komplikacija rešenje može da pronađe samo Marko Marin.\nInđija je donekle prezentovala primer ostalim ekipama iz domaćeg prvenstva na koji način može da se zaustavi šampion, a na stručnom štabu Vladana Milojevića je sada da pokuša da pronađe model po kojem bi ovakvi mečevi kao i do sada predstavljali rutinsku stvar za njihovu ekipu.\nCrvenu zvezdu u sredu očekuje meč sa Bajernom, koji rezultatski, zbog kvaliteta protivnika, može da bude ozbiljno negativan za srpskog šampiona, ali nema nikakve sumnje da će na terenu svaki igrač u ekipi Vladana Milojevića besprekorno znati na koji način da odradi svoju ulogu. Ipak, već za vikend srpskog šampiona očekuje večiti derbi sa Partizanom, kada bi prevagu mogla da napravi ekipa koja će na sredini terena uspostaviti dominaciju na terenu. Tada će ponovo u prvom planu biti Marko Marin.\nFOTO: MN Press, Star Sport Mozzartsport


Dan sjećanja na žrtve NATO afresije biće obilježen 9.septembra u Istočnom Sarajevu – Milovan Cicko Bjelica\nDan sjećanja na žrtve NATO bombardovanja i agresije na Republiku Srpsku biće obilježen 9. septembra, na datum kada su prilikom NATO bombardovanja ubijeni brat i sestra Radmila i Radenko Galinac, odlučeno je na današnjem sastanku pododbora za obilježavanje ovog događaja koji je održan u Istočnom Sarajevu.\nGradonačelnik Istočnog Sarajeva Nenad Vuković zahvalio je predstavnicima resornog ministarstva koji su inicirali da se sastanak o ovoj temi održi upravo u Gradskoj upravi Istočno Sarajevo.\n„Razgovarali smo o mjestu i načinu obilježavanja ovog događaja, jer mislimo da je to važan datum u našoj novijoj istoriji. Smatramo da dosadašnje obilježavanje nije bilo na nivou koji ovakav događaj zaslužuje i veoma nam je drago što se i ovaj datum od ove godine obilježava na najvišem nivou u Republici Srpskoj“, rekao je Vuković.\n„Simbolično ćemo taj datum obilježiti 9. septembra, na dan kada su nastradali brat i sestra Galinac, koji su među prvim žrtvama NATO bombardovanja ovih prostora. Usvojili smo inicijativu da se u narednom periodu u našem gradu izgradi spomen-obilježje, posvećeno svim žrtvama NATO bombardovanja sa područja cijele Republike Srpske“, naglasio je Vuković.\nPomoćnik ministra rada i boračko-invalidske zaštite Republike Srpske Radomir Graonić rekao je da će tog dana u 10.30 časova u Hramu Svetog Petra Zimonjića Sarajevskog u Vojkovićima u Istočnoj Ilidži biti služen parastos za sve nevine žrtve NATO agresije, a potom će u 11.00 časova na grobove brata i sestre Galinac, na groblju u naselju Grlici, biti položeni vijenci i cvijeće.\nDogovoreno je i postavljanje bilborda po gradu Istočno Sarajevo kako bi javnost bila informisana o ovom događaju. Podržan je prijedlog da Grad Istočno Sarajevo pokrene inicijativu za podizanje spomen-obilježja u znak sjećanja na žrtve stradale u NATO bombardovanju i agresiji.\nPredsjednik Boračke organizacije Ilidžanski borac Goran Šehovac rekao je da su žrtve NATO agresije na ove prostore velike, jer, osim značajnog broja vojnika i civila koji su direktno nastradali prilikom dejstva NATO avijacije, mnogi građani srpskih opština koje su bile pogođene NATO bombama, umrli u poslijeratnim godinama od posljedica dejstva osiromašenog uranijuma.\n„Predstavnici boračkih organizacija pružuće logističku i svaku drugu vrstu pomoći prilikom obilježavanja ovog događaja, jer je to najmanje što možemo da učinimo, kako žrtve i sve strahote iz proteklog rata, ne bi pale u zaborav“, rekao je Šehovac.\nDanašnjem sastanku u Gradskoj upravi Istočno Sarajevo prisustvovali su predstavnici resornog ministarstva, predsjednik i potpredsjednik Skupštine Grada Istočno Sarajevo Miroslav Lučić i Miroslav Divčić, predstavnici opština u sastavu grada Istočno Sarajevo, te opština Han Pijesak, Kalinovik,Čajniče, kao i boračkih organizacija.\nBrat i sestra Galinac, koje je 9. septembra 1995. godine na srušenom mostu kod Semizovca, kod Sarajeva, ubio pilot NATO avijacije, među prvim su žrtvama NATO agresije na ovom području.


UŽIVO Hamburg gori: Teško povređeno 11 demonstranata, transporteri na ulicama (video) - Sputnjik Srbija\n17:53 07.07.2017 (osveženo 19:03 07.07.2017) Preuzmite kraći link\nKako se navodi u saopštenju, neki od demonstranata pali su sa visine od četiri metra, usled čega su zadobili teške povrede, prenosi AP.\nDesetak ambulantnih ekipa i 65 vatrogasaca pozvani su na mesto nezgode, a kada su stigli, sve više povređenih demonstranata je zatražilo pomoć.\nDobro došli u pakao: Žestoki sukobi policije i demonstranata na samitu G20\nVatrogasna služba je javila da je zbrinula 26 osoba, a da je 14, od kojih je 11 teško povređeno, prevezla u bolnicu.\nHamburg se praktično pretvorio u ratnu zonu što potvrđuju i fotografije vojnih oklopnih vozila na ulicama Hamburga koja kruže društvenim mrežama.\n— Christoph Löffler (@ch_loe_foto) 07. jul 2017.\nSukobi između demonstranata i policije u Hamburgu traju od četvrtka. Na hiljade aktivista se okupilo u protestu protiv održavanja samita Grupe 20 industrijski razvijenih zemalja.\n„Policijski službenici su protiv demonstranata koristili suzavac i pendreke“, saopštila je policija.\nPrema rečima reportera sa lica mesta, demonstranti uništavaju izloge prodavnica, spaljuju automobile, postavljaju barikade od građevinskog materijala, betona, blokova, saobraćajnih znakova, štapova i drugih predmeta, a policija koristi buldožere kako bi ih uklonila.\nKako navodi agencija, učesnici samita mogli su da osete posledice protesta: demonstranti su izbušili gume na automobilu kanadske delegacije i slomili prozore na zgradi konzulata Mongolije.\nKonferencija za štampu organizatora protesta održava se u takozvanom „Alternativnom medijskom centru“.\nOni su policiju optužili da koristi prekomernu silu, navodi agencija.\nPojavili su se i dramatični snimci zapaljenih automobila na ulicama Hamburga.\nMelanija ne može iz hotela\nPrva dama SAD Melanija Tramp ne može da napusti hotel u kojem boravi tokom samita G20 u Hamburgu iz bezbednosnih razloga, piše „Špigl“.\nNemački tabloid „Bild“ je javio da su demonstranti opkolili hotel u kojem se nalazi Melanija.\n„Za sada nemamo dozvolu policije da napustimo hotel“, rekao je portparol prve dame.\ndemonstracija, G20, Hamburg


Logo Radija Slobodne Evrope\nRusko ministarstvo pravde 8. oktobra dodalo je više novinara, uključujući pet novinara Radija Slobodna Evropa (RSE) u registar "stranih medijskih agenata".\nRusko zakonodavstvo o "stranim agentima" usvojeno je 2012. godine i više puta je mijenjano. Njim se zahtijeva da nevladine organizacije koje primaju stranu pomoć i za koje vlada smatra da se bavi političkim aktivnostima - budu registrovane i identifikuju kao "strani agenti" podvrgavajući se poreskoj kontroli.\nKasnije izmjene zakona bile su usmjerene na medije koji se finansiraju iz inostranstva, uključujući servise RSE na ruskom jeziku. Nekoliko dopisnika RSE je takođe dodato na listu.\nPredsjednik RSE Jamie Fly osudio je ovaj potez kao još jedan napad na slobodne medije u Rusiji i potvrdio posvećenost ovog medija ruskoj publici.\n"Današnje ciljanje Kremlja na pet ruskih državljana koji rade za RSE samo je posljednji pokušaj da se ušutkaju nezavisni mediji u Rusiji. Nastavićemo da se borimo protiv ove apsurdne upotrebe zakona o 'stranim agentima' u cilju kontrole informacija kojima ruski građani mogu da pristupe", rekao je Fly.\n"Naša posvećenost služenja publici u Rusiji ostaće nepokolebljiva", naveo je predsjednik RSE.\nNa spisak su dodani i novinar Daniil Sotnikov sa nezavisnog informativnog kanala TV Dožd, dopisnik BBC programa na ruskom Andrej Zaharov, Galina Arapova, direktoriva Centra za zaštitu medijskih prava i ekološki aktivista Jevgenij Simonov.\nU registar su dodati i istražni projekat Bellingcat, MEMO, izdavač web stranice Kavkaski čvor i američka firma Mason GES Anonimous Foundation, koja je vlasnik internet publikacije M.News.\nOko 85 ljudi i organizacija do sada je ubilježeno u registar "stranih agenata", od toga 68 od početka godine.\nGlavni urednici i izdavači više od 20 nezavisnih ruskih izdanja su u otvorenom pismu 1. septembra zatražili ukidanje liste medijskih "stranih agenata", predlažući 12 izmjena i dopuna postojećeg zakona o "stranim agentima".\nOtvoreno pismo je upućeno predsjedniku Rusije Vladimiru Putinu, njegovom press sekretaru Dmitriju Peskovu i ministru pravde Konstantinu Čujčenku. Kremlj je obećao da će razmotriti apel novinara da se izmijeni zakon o "stranim agentima".


Norveška srušila fudbalski korona-sistem: Vlada zabranila reprezentaciji da igra sa Rumunijom\nFudbalski savez Norveške i igrači su pisali Vladi, molili da promijeni odluku, objasnili da su poštovali sva pravila, da su njihovi testovi bili negativni, da protokol Uefe poštuju sve zemlje - uzalud, zabrana je ostala na snazi\n10686 pregleda\t22 reakcija\t7 komentar(a)\nHaland na meču sa Rumunijom, Foto: Printscreen\nUEFA se borila od početka avgusta, ustanovila protokole za takmičenja koja organizuje i sve je na najvećoj sceni išlo prilično glatko do večeras.\nPrva utakmica Lige nacija je i zvanično otkazana, jer su norveške vlasti zabranile igračima da putuju u Rumuniju, na meč koji je bio na rasporedu u nedjelju veče u okviru Lige B.\nNekoliko norveških igrača je zaraženo koronavirusom, oni su smješteni u karantin, ali prema pravilima skandinavske zemlje i kontakti, u ovom slučaju reprezentativci, moraju u obaveznu izolaciju od 10 dana.\nAvio je bio spreman za polijetanje sa aerodroma u Oslu, kada je stigla zabrana.\nFudbalski savez Norveške i igrači su pisali Vladi, molili da promijeni odluku, objasnili da su poštovali sva pravila, da su njihovi testovi bili negativni, da protokol Uefe poštuju sve zemlje - uzalud, zabrana je ostala na snazi.\n"Da budemo jasni - svako ko je bio u kontaktu sa zaraženom osobom mora da bude u izolaciji, i pravila su ista za sve. Ako prekršimo pravilo jednom, ljudi neće vjerovati da radimo ispravnu stvar. Ne bi bilo pošteno da fudbalska selekcija bude izuzeta", kazao je Bent Hoje, ministar zdravlja.\nOdluka o utakmici sada je u rukama Disciplinske komisije Uefe, ali pravila su prilično jasna - Norveška je imala 13 raspoloživih igrača, što je prema protokolu Uefe, dovoljno da se igra meč, tako da će Norvežani, izvjesno je, izgubiti službenim rezultatom.\nFudbalska reprezentacija NorveškeFudbalska reprezentacija RumunijeLiga nacijaUEFAKoronavirus


Konkurs Metroa za horeca inovacije › Made-in-Germany.rs\nKompanije „Metro“ i „Techstars“ će u okviru trećeg Metro Akceleratora za inovativna rešenja u ugostiteljskom (horeca) sektoru, svakoj od deset odabranih startap firmi ponuditi do 120.000 eura i pristup mreži stručnjaka za razvoj digitalnih rešenja.\nPrva generacija startapa, koja je u sklopu Metro Akceleratora 2015. godine razvijala inovacije za ugostitelje, uz podršku stručnjaka Metroa i Techstarsa je na globalnom nivou privukla više od 52 miliona dolara investicija.\nZa ovogodišnji program, koji traje do 18. juna, mogu se putem sajta prijaviti svi startapi koji razvijaju inovativne aplikacije za horeca sektor, a deset najboljih rešenja će u septembru, u sedištu Metro Akceleratora u Berlinu, biti u prilici da unaprede svoja znanja, ideje i poslovne veštine pod vođstvom iskusnih mentora.\nOdabrane startape Metro i Techstars će povezati sa stručnjacima za područja nabavke, prodaje, marketinga i komunikacija, a tokom trajanja programa biće obezbeđeno i korišćenje „co-working“ prostora, kao i članstvo u međunarodnoj mreži Techstars i Metro Akceleratora.\nDigitalni alati koje Metro Akcelerator razvija, pomoći će kupcima nemačkog trgovinskog lanca da povećaju svoju produktivnost u oblasti usluge, kao i da na taj način dodatno napreduju u svetu digitalnih rešenja, što će se direktno odraziti na unapređenje njihovog celokupnog poslovanja.\nOd MiG na 17/06/2017 / AKTUELNO / Ostavite komentar


BANATSKI KULTURNI CENTAR: Gramata i maraton Pesničke republike 25. novembra 2017.\nGramata i maraton Pesničke republike 25. novembra 2017.\nSvet treba da peva, a ne da ratuje!\nBanatski kulturni centar povodom prve godišnjice od osnivanja Pesničke republike 25. 11. 2017. od 12h u svojim prostorijama u Novom Miloševu organizuje pesnički maraton državljana Pesničke republike i dodeljuje novoustanovljenu Gramatu Pesničke republike za najbolju knjigu koja je objavljena u poslednjih pola veka, a koja je propustila priliku da bude nagrađena.\nNa konkursu pod nazivom Propuštena prilika za Gramatu Pesničke republike učestvuju knjige objavljene u poslednjih 50 godina, koje su propustile priliku da dobiju neku od velikih i relevantnih nagrada. Ovogodišnja odluka o Gramati biće saopštena na otvaranju manifestacije 25. 11. kada će nagrada biti dodeljena, a laureat će svojim stihovima otvoriti pesnički maraton. O nagradi, na osnovu predloga istaknutih pojedinaca ili institucija pristiglih na konkurs, odlučuju osnivač (Radovan Vlahović), vlada (dr Zoran Đerić, Franja Petrinović, Goran Ibrajter, Senka Vlahović i Jovan Gvero) i predsednik Pesničke republike (Simon Grabovac).\nOčekuje se da na pesničkom maratonu učestvuje 50-ak pesnika iz Srbije i regiona, državljana Pesničke republike, kao i onih koji to žele da postanu, koji su se na osnovu otvorenog poziva prijavili za učešće. Pesme učesnika maratona biće objavljene u zajedničkom zborniku.\nSvaki učesnik, ali i ljubitelj poezije, koji do sada nije pristupio Pesničkoj republici, može postati njen državljanin i dobiti pasoš i državljanstvo Pesničke republike u Novom Miloševu ili elektornski putem preko virtuelnog matičara Pesničke republike.\nPo sloganom Svet treba da peva, a ne da ratuje, Pesnička republika u organizaciji Banatskog kulturnog centra osnovana je 26. i 27. novembra 2016. u Novom Miloševu kao deo projektnih aktivnosti Opštine Novi Bečej – „Grada u fokusu” – uz podršku Ministarstva kulture i informisanje Republike Srbije. Osnivanjem, republika je dobila himnu Banatsko veliko kolo, predsenika, vladu, ambasadore i konzule iz brojnih država, ustav...\nViše o Pesničkoj republici 2016. možete pogledato ovde:\nGramata i maraton Pesničke republike 25. novembra ...


Одржан први састанак Комисије за борбу против наркоманије у школама | Министарство просвете, науке и технолошког развоја\njul 10, 2018 | Vesti\nKomisija za borbu protiv narkomanije u školama koja će raditi na podizanju svesti o štetnosti narkotika održala je danas u Vladi Srbije prvi sastanak.\nMinistar prosvete, nauke i tehnološkog razvoja Mladen Šarčević ukazao je na sastanku na značaj edukacije dece o opasnostima koje donosi upotreba narkotika.\nOn je naveo da je vrlo važno da se edukacija sistemski sprovodi kao i do sada kroz različite nastavne predmete u školama i dodao da u prevenciji narkomanije ključnu ulogu ima porodica.\nMinistar zdravlja u Vladi Republike Srbije Zlatibor Lončar je kazao da će se raditi na podizanju svesti o štetnom dejstvu upotrebe narkotika i da će biti napravljen program kojim će biti obuhvaćene sve osnovne i srednje škole u Srbiji, a koji će deci predstaviti štetnost narkotika.\nDogovoreno je da će se timovi u okviru Komisije sastajati jednom nedeljno.\nMinistarstvo prosvete, nauke i tehnološkog razvoja i do sada je sprovodilo aktivnosti na unapređenju sistema prevencije i razvoja zdravih životnih stilova kod dece i mladih. Tema prevencije zavisnosti je u prethodnom periodu sistemski bila pokrivena kroz predmete: Fizičko i zdravstveno vaspitanje, Biologija, Građansko vaspitanje, kao i na časovima odeljenskog starešine. Od sledeće školske godine zahvaljujući reformi gimnazije i uvođenju izbornog programa ova tema će u značajnoj meri biti zastupljena i u izbornom programu Zdravlje i sport. U toku je pilotiranje projekata rizičnog ponašanja koji treba da rezultiraju Nacionalnim programom prevencije.


Adis Ahmetović - novi izvjestitelj Bundestaga za zapadni Balkan -\n“Na činjenicu da moja porodica dolazi iz Bosne i Hercegovine sam uvijek gledao kao prednost i kao neku vrstu obogaćenja”, rekao je u nedavnom razgovoru za DW novi zastupnik vladajuće Socijaldemokratske stranke Njemačke (SPD) Adis Ahmetović.\nAhmetović je funkciju izvjestitelja Bundestaga za zapadni Balkan preuzeo od još jednog socijaldemokratskog političara, zastupnika hrvatskog porijekla Josipa Juratovića. Ova dva socijaldemokratska zastupnika od samog ulaska Adisa Ahmetovića u Bundestag tijesno sarađuju kada su u pitanju teme vezane za zapadni Balkan.\nSredinom novembra Ahmetović i Juratović, nekoliko sedmica nakon što je Ahmetović direktnim mandatom u izbornoj jedinici Hannover-Stadt I izabran u Bundestag, su se u Stuttgartu susreli s članom predsjedništva Bosne i Hercegovine Željkom Komšićem. Već tada se Ahmetović počeo kritički izjašnjavati o destabilizirajućoj ulozi predstavnika RS. “Očito bi se sa srpske strane trebao potkopati mirovni sporazum iz Daytona i to tako što srpski predstavnik u predsjedništvu, Milorad Dodik, dovodi u pitanje državne strukture”, rekao je tada Ahmetović i izrazio mišljenje kako bi se takvi postupci trebali zaustaviti “kroz međunarodne sankcije i pojačanje međunarodnog vojnog prisustva” u Bosni i Hercegovini.\nNekoliko mjeseci kasnije, točnije 6. januara, nakon što su SAD uvele sankcije protiv Milorada Dodika i dijela njegovog kruga, Ahmetović, sada već član Vanjskopolitičkog odbora Bundestaga, je izrazio želju da slične korake poduzme i Njemačke. “SAD sankcije predstavljaju nužan i ispravan korak kojemu se treba pridružiti i Njemačka. Mi moramo odlučno djelovati protiv onih koji provode korupciju i destabilizaciju i unose razdor u regiji kao i protiv onih koji to omogućavaju i podržavaju”, poručio je Ahmetović.\nSlično već godinama traži i Josip Juratović koji se zalaže za to da Njemačka prestane sarađivati s autokratskim i destabilizirajućim snagama u regiji jer da to donosi samo prividni i trenutni mir ali ne i dugoročnu stabilnost. Možda će sada, kada je SPD najjača parlamentarna grupa u Bundestagu, doći do nekih pomaka u odnosu prema zemljama zapadnog Balkana. SPD ali i koalicijski partneri Zeleni i Liberali (FDP) su, za što postoje mnoge naznake, očito manje spremni progledavati kroz prste nekim ustaljenim veličinama na Balkanu.\nJoš jedan socijaldemokratski član aktuelnog Vanjskopolitičkog odbora Bundestaga, Nils Schmid, rekao je za DW prije nekoliko mjeseci kako će se zapadni Balkan i dalje nalaziti visoko na ljestvici njemačkih vanjskopolitičkih prioriteta. Dakle mnogo posla za novog izvjestitelja za ovu regiju, čija izvješća će u predstojećem izbornom periodu poslužiti kao oslonac zastupnicima prilikom donošenja odluka vezanih za zapadni Balkan.\n“Ja bih apelirao na Ujedinjene narode, Evropsku uniju i Njemačku da učini sve da se Bosna i Hercegovina stabilizuje. Ja to ne govorim zato što vučem porijeklo iz te zemlje nego sam zaista zabrinut da bi problemi u BiH mogli izazvati domino efekt i u cijeloj regiji: ako potone brod Bosna i Hercegovina, počet će tonuti i ostali brodovi u regiji”, rekao je za DW Ahmetović. Ahmetović je apelovao i na političare u regiji da shvate svoju odgovornost kao demokratski izabrane snage i doprinesu konstruktivnim rješenjima.\nI u svom saopćenju nakon proglašenja izvjestiteljem za zapadni Balkan, Ahmetović je potvrdio u kom smjeru će ići njegov angažman. “Očuvanje mira u Evropi se u budućnosti neće odlučivati samo na rusko-ukrajinskoj granici nego u velikoj mjeri i na zapadnom Balkanu, i to prije svega u Bosni i Hercegovini. I zato ću aktivno raditi i na stabilnosti i očuvanju mira u ovoj regiji”, poručio je Ahmetović ne dotičući se ovaj put drugih buradi baruta na Balkanu.\nPrevious Avdović: Amerika i EU mogu pomoći ako promijene pristup\nNext Srbijanci u Australiji: Vrijeđaju nas, govore da samo hoćemo da ratujemo


Rusija najavila dnevni prekid vatre u Halepu – Minber\nkol. 11, 2016 at 3:08 pm\nRusija najavila dnevni prekid vatre u Halepu\nadmin 6 godina ago 635 views\nRusko ministarstvo vanjskih poslova saopćilo je da će danas početi obustava vojnih aktivnosti u Halepu, u trajanju od tri sata dnevno, kako bi se omogućilo da humanitarna pomoć stigne u taj grad.\n“Radi garancije potpune sigurnosti, za konvoje ka Halepu bit će uspostavljene humanitarne pauze od 10 do 13 sati po lokalnom vremenu”, rekao je novinarima general-pukovnik Sergej Rudskoj, prenosi Reuters.\n“Pauza, tokom koje će sva vojna neprijateljstva, zračni i artiljerijski udari biti obustavljeni, počet će danas“, naveo je Rudskoj.\nZa isporuku pomoći potrebno 48 sati\nKoordinator Ujedinjenih naroda za humanitarnu pomoć Steven O´Brien izjavio je da trosatni prekid vatre u Halepu, koji je najavila Rusija u svrhu dostavljana humanitarne pomoći, neće biti dovoljan da bi se dostavilo dovoljno pomoći građanima tog ratom razorenog sirijskog grada.\n“U svako doba ću razmotriti svaki prijedlog koji omogućava isporuku humanitarne pomoći. Međutim, da bi se podmirile te potrebe, potrebno je najmanje 48 sati da bi u Halep stigao dovoljan broj kamiona sa humanitarnom pomoći”, izjavio je on, a javlja AFP.\nSirijski pobunjenički borci odbacili su u utorak tvrdnje kako su režimske snage i njihovi saveznici, uključujući borce libanskog Hezbollaha, povratili kontrolu nad dijelovima Halepa koje su nedavno osvojili pobunjenici.\nSirijski sukob počeo je mirnim protestima protiv predsjednika Bashara al-Assada u martu 2011. godine, no brzo se razvio u građanski rat koji traje više od pet godina.\nViše od 280.000 ljudi poginulo tokom rata, procjenjuje Sirijski opservatorij za ljudska prava.


OSR MLADICA: Željko i Crvica pobednici - DRINA.INFO - Informativni portal zapadne Srbije i Podrinja\nOSR MLADICA: Željko i Crvica pobednici\nOd Drina info portal\t Ažurirano avg 5, 2015\nU izbornom takmičenju, u okviru Organizacije sportskih ribolovaca Mladica iz Bajine Bašte, u pojedinačnoj konkurenciji prvo mesto pripalo je Željku Vukoviću iz ekipe Crvica. On je za tri sata na ribolovačkoj stazi na jezeru Perućac upecao 2 kilograma i 580 grama ribe udicom na plovak. Drugo mesto pripalo je Milomiru Marjanoviću iz ekipe Gvosca sa 2 kilograma i 350 grama. Treći je bio Slobodan Mihailović, član ekipe Višesava sa 2 kilograma i 100 grama.\nPobednička ekipa Crvice\nU ekipnom nadmetanju tročlanih ekipa, bilo ih je šest, pobedila je Crvica sa upecanih 5,8 kilograma ribe. U njenom satavu bili su Željko Vuković, Darko Živanović i Ljubinko Vuković. Ekipi Centar, Aleksandar Kovačević, Zdravko Sredojević i Oliver Đurić, pripalo je drugo mesto. Ona je imala ulov od 4 kilograma i 45o grama. Treće mesto zauzela je ekipa Višesave sa 3 kilograma i 540 grama a za nju su pecali Slobodan Mihailović, Rade i Filip Maksimović. Ekipa Gvosca bila je četvrta sa 3 kilograma i 90 grama, nju su činili Milomir Marjanović, Nebojša Đurović, Andrija Ljubičić. Peti je bio sastav Lukova sa 2 kilograma i 270 grama, za njega su pecali Branko Nikolić, Radoš Gagić, Radoš Živanović. Na šestom mestu našla se ekipa Planet sa kilogram i 580 grama ribe, činili su je Saša Andrić, Nenad Simić, Nikola Vasiljević.\nNajbolji pojedinci sa predsednikom OSR „Mladica“\n-Drago mi je da sam bio najuspešniji pojedinac, a još mi je draže što je trijumfovala moja ekipa. Kao mamac koristio sam crviće. Prvi sat riba je slabo radila, ali kako je vreme odmicalo, ulov je bio sve uspešniji. Posle žreba za dobijanje mesta na stazi učinilo mi se da mi je pripalo lošije mesto, ali se u praksi pokazalo da je bilo dobro, svi najbolji rezultati su ostvareni baš na tom delu staze-kaže Željko Vuković.\nZajednički snimak učesnika prvenstva Mladice\nPosle odlično organizovanog prvog Prolećnog kupa, i ovo takmičenje može da dobije isti epitet. Zasluge za to pripadaju ponajviše ljudima iz rukovodstva OSR Mladica, koji najavljuju još veću aktivnost ove ribolovačke organizacije.\n-Bajina Bašta ima reprzentativnu stazu za pecanje, jednu od najlepših u Srbiji. Mi ćemo je u buduće sigurno više koristiti za takmičenja, ali i za obuku najmlađih ribolovaca i onih koji budu pohađali školu ribolova. Ima, ipak, nešto što smeta na toj stazi. Na delu nje nalaze se restoran splavovi i zauzimaju prostor za pecanje, gosti do njih dolaze ribolovačkom stazom tako da su uslovi za takmicenje znatno lošiji nego što su nekad bili-kaže predsednik OSR Mladica Oliver Đurić.\nPo završetku ovog izbornog takmičenja, koje je poslužilo za izbor ekipe koja će na predstojećim takmičenjima predstavljani OSR Mladicu, priređen je ručak u beserovačkoj kafani Star cer. Učesnici takmičenja solidarno su priložili po hiljadu dinara, sneli ovaj trošak, a ribolovačka organizacija darovala je pehare i diplome.\nDrina info portal 3577 vesti 17 komentara\nNIKOLIĆ: Bezumnici slave dan kada su obnovili državu koja im je ostala od Pavelića i koju je jedino Hitler priznao\nSOLOTUŠA: „Živonosni istočnik – svima nama izvor života“


Datum objave: 07.03.2017 21:39 | Autor: SLUŽBA ZA ODNOSE S JAVNOŠĆU VLADE CRNE GORE\nPremijer Duško Marković ocijenio je da Vlada u prvih stotinu dana nije imala priliku da djeluje u okolnostima fer pleja uobičajenih za prvih stotinu dana već je baveći se od prvog dana kompleksnim pitanjima koja treba da obezbijede političku, ekonomsku i finansijsku stabilnost radila posvećeno i dosljedno izborim obećanjima o svojim opredjeljenjima.\nPremijer je rekao da je Vlada djelovala od početka u složenim unutrašnjim i vanjskim okolnostima.\n„To je ambijent u kojem smo mi započeli mandat i vjerujem da smo svim tim izazovima u ovih sto dana odgovorili na valjan način. Ne u potpunosti, ali na valjan i na adekvatan način“ – rekao je predsjednik Vlade večeras u emisiji „Živa istina“ emitovanoj na Radiju „Antena M“ i Televiziji „Prva“ povodom sto dana Vlade.\nPredsjednik Vlade se zahvalio političkim liderima i ministrima iz stranaka članica vladajuće koalicije na nažnom doprinosu radu Vlade i ostvarivanji ciljeva i nivoa rezultata Vlade.\nGovoreći o okolnostima u kojima je Vlada počela da radi Premijer je posebno istakao potrebu fiskalne konsolidacije. Rekao je da prvi rezultati ukazuju da je riječ o dobrom i kredibilnom planu koji je već dao rezultate.\nAutoput i investicije\nNa pitanje o gradnji autoputa i o investicijama predsjednik Vlade je rekao da je opredjeljenje Vlade da ove godine radovi budu ubrzani, da su u tom smislu već preduzeti određeni koraci i da je spreman i dalje da se lično angažuje na tom planu. Predsjednik Vlade je pomenuo i druge investicije posebno Portonovi i Porto Montenegro rekavši da podaci o novim radnim mjestima koja će biti otvorena u ovim resursima pokazuju da mjere Vlade nijesu zaustavile razvoj.\nPredsjednik Vlade je rekao da se i naša evropska agenda ostvaruje veoma dinamično.\n„Otvorili smo u decembru dva poglavlja i vjerujem da ćemo sada do sredine godine otvoriti još dva i moguće zatvoriti još jedno poglavlje“ – rekao je predsjednik Vlade.\nGovoreći o našim evroatlantskim integracijama predsjednik Vlade je rekao da su zajednička očekivanja i procjene, i NATO-a i Crne Gore, da će naša zemlja postati članica Sjevernoatlantske alijanse do sredine maja.\n„Dakle jednodušna je ocjena da je Crna Gora zrela za članstvo i da je ovo trenutak kad treba potvrditi tu činjenicu finalizacijom procesa na Samitu NATO-a u Briselu 25. maja” – rekao je premijer. On je objasnio da se u crnogrskom parlamentu može donijeti odluka o članstvu i prije nego što budu okončane svih 28 ratifikacija Protokola o pristupanju.\n„Nema pravila, niti propisa kojim se definiše da Crna Gora mora da čeka svaku ratifikaciju. U zavisnosti od procjene može se odluka uraditi u svakom trenutku i prije svih ratifikacija, ako bi nas rokovi na to opredijelili, pošto nema ograničenja na nivou NATO-a da moramo da čekamo da se završe sve procedure pa da mi donesemo odluku u Parlamentu o članstvu” – kazao je predsjednik Vlade u emisiji „Živa istina“.\nNa pitanje da li očekuje da bi taj čin odlučivanja u Parlamentu mogao da bude skopčan sa dopunskim bezbjednosnim rizicima, predsjednik Vlade je rekao da je siguran da će taj trenutak biti razlog da anti-NATO snage pokažu svoje političko raspoloženje.\n„A možda i spremnost da to raspoloženje ima onaj sadržaj koji je nedemokratski i praćen možda nekim bezbjednosnim rizicima. Mi sigurno nećemo dozvoliti takvu vrstu ponašanja to je ustavno pravo Parlamenta i pravo većinske Crne Gore. Pet godina unutar zemlje vodimo dijalog o tome i ne radi se o skrivenom planu niti o adhok situaciji i politici. Riječ je o našem trajnom opredjeljenju nakon obnove nezavisnosti i nećemo dati prilike nikom da ugrozi finalizaciju ovoga procesa”, kazao je premijer. On je istakao da se uskoro očekuje i završetak procedura ratifikacija Pristupnog protokola i u preostale tri članice Alijanse koje to još nisu obavile.\n„Sjedinjene Američke Države su otpočele tu ratifikaciju i kako sam razumio, samo je još jedno imenovanje u kabinetu predsjednika Trampa na dnevnom redu prije glasanja o nešem Protokolu. Španija je takođe tu proceduru započela i to očekujemo da bude uskoro okončano. U Holandiji je procedura nešto duža ali to je stvar njihovih unutrašnjih procesa i nije vezano za Crnu Goru, nadam se da će te procedure biti uklopljene u ovaj ukupni okvir”, konstatovao je predsjednik Vlade i dodao da je članstvo u NATO-u civilizacijsko i demokratsko opredjeljenje, te da su protivnici crnogorskog integracionog puta spremni na svaku vrstu destrukcije.\n„Destrukciju države, političkog sistema i ugrožavanje demokratije. Tu opasnost su prepoznale i druge zemlje članice Evropske unije i NATO-a”, kazao je premijer i objasnio da se Crna Gora opredijelila za evropski i evroatlantski kurs i da na njemu čvrsto stoji.\n„Mi želimo da kao zemlja Balkana budemo dio evropske i evroatlantske porodice razvijajući istovremeno dobre odnose sa susjedima i da radimo na stabilnsti regiona i saradnji unutar regiona i da Balkanu, kao što smo i Crnoj Gori, obezbjedimo evropsku i evroatalntsku perspektivu” – poručio je premijer Marković i istakao da smatra da će doći vrijeme da svi to prihvate onako kako i treba.\n„Kada Crna Gora postane članica NATO-a, smatram da će i Rusija tu novu okolnost uvažiti i otpočeti dijalog sa crnogorskom Vladom o vraćanju naših odnosa na nekadašnji nivo. Mi smo spremni za to, i ovo naše ZA NATO nije portiv Rusije, ali neka oproste svi, i sa globalne i regionalne političke scene, Crna Gora ima pravo da bira svoj put. Većinska Crna Gora je izabrala i stoji dosljedno na njemu i tu poziciju ćemo braniti demokratskim sredstvima bez obzira ko bio na drugoj strani” – zaključio je na ovu temu predsjednik Vlade Duško Marković.\nOdgovarajući na pitanja o političkoj situaciji u Crnoj Gori i o ponudi opoziciji da uđe u Vladu predsjednik Marković je rekao da ti njegovi ponovljeni pozivi podrazumijevaju prethodni povratak opozicije u Skupštinu. Dodao je da te poruke saopštava i u ime Vlade i u ime stranke u kojoj je zamjenik predsjednika ne predstavljaju poruke za kratkoročnu potrebu već su izraz političke odgovornosti i pristupa koji treba da omogući u Crnoj Gori veći nivo konsenzusa i političke kohezije i da je to glavni rezon za takvu ponudu.\n„Dakle moj poziv nije poziv da neko dođe direktno u Vladu. On je prije svega usmjeren prema strankama evropske i evroatlantske orijentacije“ – rekao je predsjednik Vlade precizirajući da se poziv odnosi na stranke URA-u, SDP, Demos, SNP i Demokrate.\n„Ova ponuda se ne odnosi na Demokratski front. Demokratski front je grupacija koja vodi antidržavnu politiku. Ona ima za cilj da destabilizuje Crnu Goru, ona ima za cilj da zaustavi Crnu Goru na njenom evropskom i evroatlantskom putu i ona ima za cilj, slobodno ću reći u ovoj emisiji, da dođe na vlast mimo demokratskih pravila i procedura i da to uradi praktično na revolucionaran način ne priznavajući institucije, kompromitujući institucije i pokušavajući da se na vlast dođe bez izbora ili samo tamo gdje oni misle da mogu pobijediti“ – rekao je predsjednik Vlade.\nCio intervju: https://youtu.be/eiYyoWpXEx0


Hapšenja novinara u Karachiju - Klix.ba\nPakistanski policajci su u utorak zasuli udarcima palica novinare i aktiviste za ljudska prava koji su u Karachiju protestirali protiv vanrednog stanja i sputavanja slobode štampe. Najmanje 10 novinara je uhapšeno, dok su ostali zadobili otvorene rane po glavi, javio je AFP.\nOko 200 medijskih profesionalaca i članova organizacija za zaštitu ljudskih prava okupilo se pred Klubom štampe u Karachiju u znak protesta protiv mjera kojima je znatno smanjena sloboda štampe i koje je nametnuo predsjednik Pervez Musharraf uvodeći vanredno stanje 3. novembra.\nKada su demonstranti pokušali ukloniti ograde koje su sprečavale pristup zgradama u kojim se nalazi rezidencija guvernera pokrajine Sind, a čiji je glavni grad Karachi, policajci su se okomili na njih i žestoko ih izudarali palicama.\nMeđu uhapšenim je predsjednik saveza novinara u Karachiju Shamim-ur-Rehman, kao i predsjednik Kluba štampe Sabih Uddin Ghousi.\nJedan policijski oficir je izjavio da su njegovi ljudi dobili naredbu da spriječe svaki upad u zaštitnu zonu oko guvernerove rezidencije.\nNovinari svakodnevno demonstriraju u svim velikim gradovima tražeći vraćanje sloboda.\nVanredno stanje je omogućilo vlastima da ostave bez antene mnoge privatne televizije koje su im nisu naklonjene i kazne teškim kaznama svakoga ko objavljuje tekstove i emisije u kojim je oklevetan predsjednik Musharraf, vlada i vojska, ali se ne precizira šta bi sve u ovom slučaju moglo da bude "kleveta".


Da je stanje sa epidemijom korona virusa u Srbiji poprilično alarmantno najbolje svedoče brojke novozaraženih i preminulih osoba u poslednje dve nedelje.\nLekari svakodnevno upozoravaju da je zdravstveni sistem prenapregnut, pa čak i pred pucanjem, a dr Predrag Kon je posebno upozorio na jednu brojku.\nKako je pre nekoliko dana istakao dr Kon "stanje će biti posebno epidemiološki loše ukoliko dođe do situacije da imamo jednog obolelog na 1.000 stanovnika", ocenivši da je u Beogradu situacija gora nego što je bila u aprilu.\nPrema poslednjim zvaničnim podacima, u Srbiji imamo 4.858 aktivnih slučajeva korona virusa, još više hospitalizovanih širom države pošto mnogi od njih danima čekaju rezultate testova.\nGrafika broja aktivnih slučajeva po danima\nS obzirom da smo pre samo nedelju dana imali tek nešto više od 3.000 tzv. aktivnih slučajeva, prema zvaničnim podacima Ministarstva zdravlja i Instituta "Batut", jasno je da ćemo ako se nastavi ovako vrtoglavi rast broja zaraženih veoma vrzo dostići granicu od jednog obolelog od korona virusa na 1.000 stanovnika.\nBONUS VIDEO: "Kilometarski" redovi za testiranje u Beogradu


Beograd iskoristio nesvrstane za podršku oko Kosova i promociju naoružanja - Politika - Dnevni list Danas\nPočetna » Vesti » Politika » Beograd iskoristio nesvrstane za podršku oko Kosova i promociju naoružanja\nNema značajnijih direktnih političkih benefita za poziciju Srbije u svetu posle održavanja Samita Pokreta nesvrstanih zemalja u Beogradu\nBeograd iskoristio nesvrstane za podršku oko Kosova i promociju naoružanja\nMiloš D. Miljković - Aleksandra Popović14.10.2021. 08:00\nSrpska diplomatija iskoristila je Samit nesvrstanih u Beogradu za promociju sopstvenog vojnog naoružanja, zadržavanje podrške manjih zemalja oko nepriznavanja Kosova, pokušaj jačanja odnosa sa Belorusijom i Rusijom, kao i Azerbejdžanom, i promociju kroz doniranje vakcina zemljama trećeg sveta.\nSem kratkotrajne pažnje koju su izazvali ovi diplomatski potezi, većih posledica, ni dobrih ni loših, po poziciju Srbije u svetu nakon organizacije Samita neće biti, ocenjuju sagovornici Danasa.\nDvodnevni Samit Pokreta nesvrstanih zemalja (PNZ) u Beogradu zatvoren je zvanično u utorak plenarnom sednicom na kojoj su završne reči reči dali ministar spoljnih poslova Srbije Nikola Selaković, kao predstavnik zemlje domaćina i Džehun Bajramov, šef diplomatije Azerbejdžana, koji predsedava Pokretom. Oni su uputili poruke mira i koegzistencije, podsetivši na ciljeve očeva osnivača PNZ – Nehrua, Nasera, Sukarna, Nkrumaha i Tita, ali i pozvali na jedinstvo u globalnoj borbi protiv pandemije i ravnopravnu raspodelu vakcina u svetu.\nU jeziku diplomatije najoštrija je bila Ukrajina, koja je kao posmatrač, ostale članice nesvrstanih pozvala da preduzmu akcije protiv Rusije. Ovo je usledilo kao reakcija na pojavljivanje Rusije po prvi put na Samitu nesvrstanih, u svojstvu posmatrača, što će za mnoge ostati jedan od glavnih utisaka skupa.\nPosle zvanične završnice, ministar Selaković je i tokom jučerašnjeg dana održao niz bilateralnih sastanaka sa ministrima čak 12 zemalja koje su učestvovale na skupu, među kojima je i zamenik ministra spoljnih poslova Belorusije Sergej Alejnik, kome je Selaković zahvalio na “bratskoj podršci i politici nepriznavanja nezavisnosti Kosova”. Ovo isticanje podrške može se tumačiti i kao pokušaj popravljanja odnosa Srbije i Belorusije koji su poljuljani u julu ove godine, kada se Srbija delimično usaglasila sa sankcijama koje je Evropska unija uvela protiv autoritarnog režima Aleksandra Lukašenka u Belorusiji.\nPolitika nepriznavanja nezavisnosti Kosova odnosno lobiranja Srbije među manjim zemljama nesvrstanih za povlačenje priznanja, ostaje jedan od centralnih taktičkih diplomatskih ciljeva ovakvih bilateralnih sastanaka ali i sveukupnih napora Srbije u organizaciji ovog skupa.\nSem toga, ne vide se nikakvi dugoročni strateški benefiti za Srbiju u međunarodnim odnosima kao rezultat okupljanja nesvrstanih, po oceni Vuka Vuksanovića, istraživač Beogradskog centra za bezbednosnu politiku.\n– Srbija od ovog događaja ne može da očekuje neko dugoročno strateško pozicioniranje. Postoje samo mali taktički efekti kao što je nastavak podrške zemalja nesvrstanih oko nepriznavanja Kosova. Iskoristili su priliku i za promociju projekta “Partners 2021” gde je predstavljeno vojno naoružanje pa se možda može računati na neke nove mušterije za opremu koju Srbija nudi. Jedan od poteza kojim će se Srbija hvaliti jesu i donacije vakcina protiv virusa kovid-19 koje je ministar Selaković uputio zemljama iz redova nesvrstanih a to će se posebno istaći u svetlu poruke koju je poslao predsednik Azerbjedžana o globalnim razlikama u dostupnosti vakcina između bogatih i siromašnih – navodi Vuksanović.\nOn dodaje i da će vlast pokušati da taktički iskoristi organizaciju ovog skupa za prikupljanje poena na unutrašnjem planu.\n– U susret izborima u Srbiji, vladajuća Srpska napredna stranka i Aleksandar Vučić će se prikazivati kao neko koje, okupljanjem nesvrstanih uspeo da povrati Srbiji ugled koji je Jugoslavija imala – ukazuje on.\nNikakve bitne promene ovaj samit ne može da donese ni na polju globalnog odnosa snaga, kako ocenjuje Vuksanović, pa tako ni promene u sukobu između Rusije i Ukrajine, povodom koga su poslate oštre poruke.\n– Kritika Ukrajine na račun Rusije je bila diplomatska obaveza ukrajinskog ambasadora ali ne može se očekivati da će bilo koja od ovih zemalja da promeni svoju poziciju prema Rusiji jer to nisu učinili ni kada se desila aneksija Krima – podsetio je Vuksanović ocenjujući da nesvrstani nemaju kapaciteta da utiču na ove odnose.\nPrema mišljenju Milana Igrutinovića sa Instituta za evropske studije, zvanični Beograd je oportuno iskoristio 60. godišnjicu Beogradske konferencije nesvrstanih da pojača svoj međunarodni profil na relativno širokom multilateralnom forumu. Ipak, po njegovom sudu, ne treba preuveličavati direktan politički domet tog sastanka.\n– On je poslužio da se proveri puls brojnih zemalja u vezi stavova prema kosovskoj nezavisnosti, što ponovo postaje relevantno s obzirom na istek jednogodišnjeg moratorijuma na aktivnosti tim povodom koji je bio deo Vašingtonskog sporazuma od septembra prošle godine, i da paralelno otvori ekonomske teme u kom kontekstu treba razumeti i održani sajam naoružanja na istom mestu na kom je održan sastanak – navodi Igrutinović.\nOn dodaje da su tokom sastanka bili upadljivi bliski odnosi sa Azerbejdžanom, koji je bio domaćin poslednjeg Samita nesvrstanih 2019. godine i sa kojim je potpisan vojno-tehnički sporazum, ali i prisustvo Rusije koja je jula ove godine postala posmatrač u Pokretu.\nNikola SelakovićPokret nesvrstanih zemaljapriznanje nezavisnosti kosovaRusijasajam naoruzanjaSamit nesvrstanih u Boegradu\n13 reagovanja na “Beograd iskoristio nesvrstane za podršku oko Kosova i promociju naoružanja”\n14. oktobra 2021. u 08.15\n14. oktobra 2021. u 08.35\nSta je tu lose !!!!!!\n14. oktobra 2021. u 08.57\nIspravno je Beogradski Nato centar za bezbedonosnu politiku.


Potpisivanjem ove online peticije od gradske vlasti zahtevamo da ODMAH omogući prodavcima na Robnoj pijaci u Zaječaru da svoju robu prodaju u blizini zelene pijace, na platou iznad parkinga, upravo na zelenoj pijaci. Da im gradska vlast ODMAH obezbedi tezge na kojima bi prodavci prodavali svoju robu, ne čekajući kućice koje će gradska vlast preko javne nabavke kupiti tek za nekoliko meseci. Ovi ljudi nemaju toliko vremena da čekaju, jer imaju svoje porodice koje žive od njihovog rada na robnoj p\nSve vreme 1139 1020\nKreirano: 2020-04-28 Statistika\n30 dana 1 5\nKreirano: 2019-12-20 Statistika\nSve vreme 3827 3301\nUprkos tome što na levoj obali Dunava živi skoro 80 hiljada stanovnika ovaj deo Beograda ima samo jednu srednju školu, i to Poljoprivrednu školu sa domom učenika PK Beograd. Najbliže gimnazije nalaze se na Dorćolu i kod Tašmajdana, a najbliža muzička škola kod Doma omladine. Elektrotehnička, PTT i Železnička škola nalaze se nešto bliže, kod Pionira, ali u svakom slučaju, deca moraju prevaliti dugačak i nebezbedan put do škole. Prevoz po pravilu uključuje i prelazak Pančevačkog mosta, česte veli\nKreirano: 2017-12-14 Statistika\nSve vreme 264 217\nRenoviranje doma zdravlja u naselju brace Jerkovic\nOvom peticijom hocemo da pokazemo lokalnoj samoupravi koliko ljudi zele promene i da se njihova zelja ostvari u dobrim idejama. Zato potpisite peticiju za obnovu doma zdravlja Aleksandar Jelicic i ugradnju lifta u njemu. Smatramo da je neophodno za nase sugradjane koji koriste taj dom zdravlja. Na prvom spratu je pedijatrija i zamislite kako je majkama kada same dolaze sa dvoje male dece ili sa kolicima za bebu. Isto treba doci do drugog sprata za starije stepenicama a dolaze teko bolesni pacije\nKreirano: 2017-10-23 Statistika


PREVENT, Author at Udruženje PREVENT - Page 2 of 9\n“Mladi su izvor energije”: U Žablju održane radionice o karvingu i pisanju radne biografije\n06/12/2014 /0 Comments/in Vesti /by PREVENT\nUdruženje Prevent iz Novog Sada i ove godine u Opštini Žabalj realizuje projekat „Mladi su izvor energije“ čiji je cilj da mladima ponudi razne aktivnosti i zanimljive edukacije koje izlaze iz okvira formalnog obrazovanja. Dana 15. decembra održane su dve radionice za učenike i učenice srednje škole „22. oktobar“. Prva radionica bila je o karvingu, […]\nU Novom Sadu 1. decembra 2014. godine održan je treći Pozitivan koncert u klubu „The Quarter“ u sklopu kampanje obeležavanja Svetskog dana borbe protiv SIDE u organizaciji Udruženja Prevent. Koncert je bio humanitarnog karaktera i ulaz je bio besplatan i ove godine. Posetioci su donirali slatkiše deci koja žive sa HIV-om. Akcija je bila vrlo […]\nUdruženje Prevent s ponosom vas obaveštava da je projekat „Igrom do boljeg zdravlja“ proglašen za jedan od 9 najboljih u Evropi u oblasti prevencije narkomanije u 2014. godini na konkursu European Drug Prevention Prize 2014 koji je raspisala Pompidu grupa. Komisija je posebno pohvalila ovaj projekat kao inovativan jer je u okviru njega razvijena edukativna […]\n28/11/2014 /0 Comments/in Vesti /by PREVENT\nNa konkurs koji je raspisalo Udruženje Prevent povodom obeležavanja Svetskog dana borbe protiv SIDE pristiglo je ukupno 127 plakata i fotografija na temu prevencije HIV-a i smanjenja diskriminacije prema osobama koje žive sa HIV-om. Petočlana komisija u sastavu Bojan Milinkov, Ivana Đukić, Vesna Ćetojević, Jelena Grubor i Nebojša Đurasović nezavisno je ocenjivala najbolje radove po […]\n28/11/2014 /0 Comments/in Testbook, Vesti /by PREVENT\nUdruženje Prevent započelo je svoje aktivnosti povodom obeležavanja Svetskog dana borbe protiv SIDE šestodnevnom obukom za nove volontere, a nastavilo plesnim performansom “Humani Iskreno Vole” u Školi za dizajn “Bogdan Šuput” 19. novembra. Takođe, tokom novembra bio je raspisan konkurs za izbor najboljih plakata i fotografija na temu prevencije HIV-a i smanjenja diskriminacije. Aktivnosti su […]\n14/11/2014 /0 Comments/in Vesti /by PREVENT\nJednodnevni muzički festival Scena fest biće održan u subotu, 15. novembra u klubu „The Quarter“ u Novom Sadu. Program počinje u 19h. Pored muzičkog programa festival će ugostiti više nevladinih i volonterskih organizacija koje će skrenuti pažnju mladima na aktuelne probleme društva i probleme zavisnosti od psihoaktivnih supstanci. Jedna od organizacija koja će predstaviti svoj rad […]\nUdruženje Prevent poziva sve zainteresovane sa teritorije Republike Srbije da pošalju svoje radove na nagradni konkurs na jednu od zadatih tema: -prevencija HIV-a kroz promociju upotrebe kondoma, -smanjenje diskriminacije prema osobama koje žive sa HIV infekcijom. Konkurs je otvoren do 20. novembra nakon čega će petočlana komisija odabrati najbolje radove koji će biti izloženi i […]\nUdruženje „Prevent“ vas poziva da se uključite u rad udruženja i postanete deo našeg tima kao terenski radnici koji rade sa mladima iz Novog Sada na prevenciji rizičnog ponašanja. Ovaj projekat je podržan od strane Grada Novog Sada i kao takav direktno doprinosi unapređenju zdravlja mladih ljudi u Novom Sadu. Cilj projekta je prevencija rizičnog […]\n“Mladi su izvor energije”: Besplatan kurs španskog jezika u Žablju\nU okviru projekta “Mladi su izvor energije” u Žablju će biti organizovan besplatan kurs početnog nivoa španskog jezika koji će trajati tri meseca. Polaznici će imati priliku da osim sticanja znanja španskog jezika nauče dosta i o španskoj kulturi. Pravo prijave imaju mladi od 15 do 30 godina koji žive na teritoriji Opštine Žabalj. Broj mesta […]\n“Mladi su izvor energije”: Besplatan kurs fotografije u Žablju i Titelu\nU okviru projekta “Mladi su izvor energije” u Žablju i Titelu će biti organizovan besplatan kurs fotografije koji će trajati tri meseca. Pravo prijave imaju mladi od 15 do 30 godina koji žive na teritoriji Opštine Žabalj odnosno na teritoriji Opštine Titel. Broj mesta je ograničen, a kurs će biti realizovan subotom. Za učešće nije […]


Narodna stranka: Novaković pozvao Novosadjane da gradjanskom neposlušnošću spreče rušenje ...\nNarodna stranka: Novaković pozvao Novosadjane da gradjanskom neposlušnošću spreče rušenje …\nBeta 5. septembra 2018. 09:25\nPoverenik Narodne stranke i bivši gradonačelnik Novog Sada Borislav Novaković apelovao je danas na gradjane Novog Sada da kroz razne vidove gradjanske neposlušnosti skažu svoje neslaganje sa najavom gradske vlasti o rušenju Sportskog i poslovnog centra Vojvodine – SPENS.\n„Kao bivši gradonačelnik Novog Sada, apelujem da reagujemo na vreme, da nas ne iznenade bageri i konačni skor njihovog plana da Novi Sad bude gubitnik, a mafija dobitnik. Pozivam vas, na sve vidove gradjanske neposlušnosti i otpora“, naveo je Novaković u saopštenju.\nDodaje se da gradjani nemaju prava da ćute dok se sprema rušenje tog centra, koji je kako je ocenio „deo tradicije, arhitektonski biser grada i neodvojivi deo urbanog i sportskog identiteta Novog Sada“.\nNovaković je u saopštenju podsetio da je gradonačelnik Novog Sada Miloš Vučević najavio da će umesto SPENSA biti izgradjen „manji, funkcionalniji, ekonomičniji i efikasniji sportski centar“.\n„Zaboravio je da gradjane informiše da bi rušenje SPENS-a i gradnja novog sportskog objekta koštala najmanje oko 30 miliona evra, dok bi za investicioni oporavak SPENS-a trebalo uložiti oko 10 miliona“, naveo je Novaković.\nOn je ocenio da bi posle rušenja SPENS-a i izmeštanja stadiona FK Vojvodine na periferiju Novog Sada ukrupnjavanjem obezbedilo 150.000 metra kvadratnih najvrednijeg gradskog gradjevinskog zemljišta.


Savet: Mačke ne grebu bilo koji nameštaj - Pet Magazine\nSavet: Mačke ne grebu bilo koji nameštaj\nVerovali ili ne, ali mačke neće grebati bilo koji nameštaj u domu. Caka je u materijalu, i pronašli smo način kako da ih nadmudrite\nAko mačka još dok je maleno mače ušeta u vaš život i životni prostor, i od prvog trenutka je upoznate s grebalicom, ona će najverovatnije izrasti u mačku koja svojim kandžicama nikada neće uništavati vaš nameštaj. Međutim, ima mnogo vlasnika koji udome stariju mačku, ili se neke mace jednostavno nikada ne nauče lepom ponašanju pa uživaju da vam grebu sve po kući. Ipak, postoji način da ih nadmudrite ‒ caka je u materijalu od kojeg je napravljen nameštaj. Prema pisanju popularnog američkog portala Catster, koji je u pomoć pozvao nekoliko dizajnera nameštaja, postoje materijali koji su mezimcima potpuno neprimamljivi. Prenosimo vam njihove zaključke.\nNajveći broj dizajnera koji su bili sagovornici u ovom mini-istraživanju saglasan je da nameštaj prekriven glatkim materijalima, poput sjajnog štofa, i koji ima drvene ili metalne delove (nogare i naslone) neće biti interesantan mačkama.\n‒ Kada je reč o materijalu, odaberite nameštaj od prevrnute ili sjajne kože, jer iako se čini da ga mačke vole, ovi materijali uopšte nisu zgodni za zarivanje kandžica – kaže Šon Džuneja, suosnivač dizajnerske kuće Decor Aid. ‒ Izbegavajte čvornovate materijale poput tvida, koji mogu fino da se čupkaju. Takođe, i uklanjanje dlaka sa ovakve vrste materijala je veoma teško i naporno. Ima mačaka koje „napadaju” i drvo, pa ako je i vaša takva, birajte krevete i fotelje sa skrivenim nogarama.\nPrema rečima američkih dizajnera, najgori materijali su već pomenuti tvid, zatim pliš, vuna, svila, lan, jer su mačkama neodoljivi zbog vlakana koje mogu iz njih da izvlače. Kao poželjan se, s druge strane, preporučuje i mikrofiber. Dizajneri su dali savete i u vezi sa tepisima, pa su tako istakli da su vuneni, gusti tepisi ili oni moderni „čupavi” prava poslastica za vaše mačke. Zato bi trebalo da birate one tanje i bez teksture.\nMeđutim, svaka mačka je drugačija, te će neke biti lude za kožom, dok će druge potpuno ignorisati komade nameštaja od tvida. Zato je najbolji savet da svojim ljubimcima obezbedite dovoljno grebalica u domu i da se s njima igrate svakog dana i tako im skrenete šape s nameštaja. Kada znaju da imaju svoju zanimaciju, trebalo bi da naš nameštaj ostave na miru.


Pazarci su do prvog trofeja ove sezone došli posle preokreta, jer su prvi set izgubili na razliku. Doduše, i u uvodnom delu igre su imali prednost, bolje su počeli set, ali su dozvolili Vojvodini da se vrati i dođe do prednosti.\nAli, bilo je to sve što je šampion Srbije uradio, jer je do kraja meča na terenu postojao sam jedan tim. Odbojkaši Novog Pazara su rešili naredna tri seta u svoju korist i u klupske tribine su doneli još jedan trofej.\nTako je domaća ekipa na najbolji način najavila novu sezonu i pokazala je da će imati visoke ambicije. Na Vojvodinu je očigledno uticala promena u igračkom kadru, ali će Novosađani tokom sezone morati da se uigravaju kako bi pokazali da su kadri za odbranu titule.\nGeneralni sekretar Odbojkaškog saveza Srbije Ivan Knežević je uručio pehar kapitenu pobedničke ekipe Marku Božoviću.


Politika – Страна 906 – Studio B\nŽbogar: Političari na KiM se bave samo sobom, ne građanima\nPolitičari se poslednjih šest meseci bave samim sobom, a ne onim što je u interesu građana, izjavio je specijalni predstavnik EU na Kosovu Samuel Žbogar, navodeći da bi trebalo da se bave pitanjima koja će olakšati život ljudi.\nNema zajedničkog stava o bojkotu parlamenta\nČlanovi opozicionog pokreta Samoopredeljenje negirali su navode lidera Alijanse za budućnost Kosova Ramusha Haradinaja da su opozicione partije odlučile da bojkotuju parlament.\nSaglasnost da Srbija zadrži vojnu neutralnosti\nPredsednik Srbije Tomislav Nikolić izjavio je danas da se sa predsednikom Rusije Vladimirom Putinom složio da Srbija treba da zadrži vojnu neutralnost.\nMekejn: Srbija napredovala pod Vučićem\nSrbija je od perioda sukoba na prostoru bivše Jugoslavije napredovala, posebno poslednjih godina pod aktuelnim premijerom Aleksandrom Vučićem, izjavio senator Džon Mekejn.\nDitman: Izbori ne smeju da zaustave reforme\nIzbori u Srbiji ne smeju da zaustave reforme, izjavio je Aksel Ditman, nemački ambasador u Srbiji za Kurir.\nVulin: Srbija ne ulazi u vojne saveze\nPolitika vlade Aleksandra Vučića je da Srbija ne ulazi u bilo kakve vojne saveze, ona je vojno neutralna i nastaviće tako da se ponaša, izjavio je ministar za rad, zapošljavanje, boračka i socijalna pitanja Aleksandar Vulin.\nPonovo suzavac u kosovskom parlamentu\nSednica kosovske skupštine prekinuta je pre nego što je počela nakon što su poslanici iz redova opzoicije ponovo aktivirali suzavac.\nLider radikala Vojislav Šešelj došao je danas ispred zgrade Specijalnog suda u Beogradu iako je njegovo saslušanje odloženo i u prisustvu grupe svojih pristalica zapalio zastavu Evropske unije i NATO.\nNikolić: Srbija ostala posvećena hrišćanskim vrednostima\nSrbija je vojno neutralna i tu poziciju neće menjati\nSrbija je vojno neutralna i tu poziciju neće menjati, rekao je premijer Vučić u razgovoru sa delegacijom Odbora Parlamentarne skupštine NATO za civilnu dimenziju bezbednosti.


LADY OF HORMONES WEEK U SAVREMENOJ GALERIJI SUBOTICA - Magločistač\nPočetna Aktuelno LADY OF HORMONES WEEK U SAVREMENOJ GALERIJI SUBOTICA\nIsti dan, s početkom u 18 sati, biće održana i projekcija filma „Vanda”. Radi se o prvom i poslednjem dugometražnom filmu rediteljke i glumice Barbare Loden, koji na revolucionaran način prikazuje život žene sa margine američkog društva. Neuspevajući da se prilagodi okolini čija pravila i zakonitosti ne razume, Vanda luta rudarskim naseljima Pensilvanije stihijski se prepuštajući životnim okolnostima. „Vanda“ je esej o položaju žene u savremenom duštvu jednako koliko i kriminalistički road-film i kao takav važi za klasik američkog nezavisnog filma. Snimljen sa četvoročlanom filmskom ekipom, veoma skromnim budžetom, uz učešće velikog broja naturščika angažovanih iz penzionerskog doma ili lokalne mesare, film ulazi u program festivala u Veneciji gde osvaja nagradu kritike za najbolji film. U Americi postaje prvi igrani film žene autora koji ulazi u bioskopsku distribuciju i prvi film koji je režiran i napisan od strane ženskog autora. Barbara Loden nije uspela da snimi naredni film i ubrzo nakon teške bolesti umire u 48 godini. Ograničen uspeh filma vrlo brzo je potpuno zaboravljen, sve dok ga slučajno, nakon bankrota jedne filmske laboratorije u L.A-u 2007. godine, gde je kopija predviđena za spaljivanje na deponiji, nije ponovo otkrila grupa entuzijasta uz čiji napor je film restaurisan i ponovo prikazan svetskoj publici. Novo razumevanje „Vande“ iz savremenog društvenog konteksta je dovelo do kultnog statusa na polju borbe za prava žena, dok ga Američki kongres proglašava Nacionalnim blagom. Barbara Loden je mesecima nakon premijere izjavila da nikada nije razmišljala o podizanju svesti o položaju žena i da su razgovori o tome usledili kasnije: „Život žene je neistražena teritorija, i mi smo u neku ruku pioniri koji tek otkrivaju šta to znači biti žena.“ Uvodnu reč o filmu će održati Petar Mitrić, a ulaz na projekciju je slobodan.


I druge vakcine delom štite od kovida - Društvo - Dnevni list Danas\nPočetna » Društvo » I druge vakcine delom štite od kovida\nStudija pokazala da vakcinisani protiv gripa ređe dobijaju pozitivan rezultat na testu za korona virus\nI druge vakcine delom štite od kovida\nM. R.04.05.2021. 22:09\nOsobe koje su primile vakcinu protiv gripa imaju 24 odsto manje šanse da budu pozitivni na testu za korona virusom, pokazala je nedavno objavljena studija u naučnom časopisu American journal of infection control.\nAutori su takođe naveli da i oni koji se zaraze korona virusom, a prethodno su dobili vakcinu protiv gripa češće lakše prođu kroz bolest kovid 19, za razliku od nevakcinisanih pacijenata protiv gripa.\nStudija je obuhvatila 27.201 pacijenta, čiji su se podaci nalazili u zdravstvenom sistemu Mičigena, i koji su testirani na korona virus u periodu od februara do jula 2020. godine.\nUpoređujući pacijente koji su bili negativni na testu sa onima koji su bili pozitivnu, autori su zaključili da su pacijenti koji su prethodno tokom 2019. vakcinisani protiv gripa imali značajno manje šanse da dobiju pozitivan rezultat na korona virus.\nTakođe vakcinisani protiv gripa, u poređenju sa nevakcinisanima, u manjem broju slučajeva su završavali na respiratorima, i u proseku su kraće boravili u bolnici.\nAutori primećuju da se ove razlike mogu objasniti na nekoliko načina.\nPrvo moguće je pretpostaviti da je grupa vakcinisanih protiv gripa istovremeno i grupa ljudi koja je bila sklonija da poštuje epidemiološke mere, pa samim tim i ređe dolazila u priliku da se zarazi korona virusom.\nMeđutim, drugo moguće objašnjenje jeste da iza svega svoji takozvani obučeni (trenirani) imunitet, odnosno da vakcina pokreće adaptivni imuni odgovor koji se može aktivirati u susretu sa nespecifičnim antigenom.\nTakav princip primećen je u slučaju BCG vakcine, za koju je pokazano da može štiti od malarije i žute groznice.\nAutori studije takođe navode da se u prethodnom periodu pojavila I pretpostavka da BCG vakcina umanjuje šanse da se osoba zarazi korona virusom, kao i da je primećeno ređe inficiranje sars-cov-2 virusom među osobama koji su u skorije vreme primile niz vakcina – od MMR do Hepatitis B vakcine.\n– Čak i ako je direktna veza između prevencije kovida 19 i vakcine protiv gripa minimalna, vakcinacija (protiv gripa) sačuvaće zdravstvene resurse kroz smanjenje broja pacijenta sa simptomima virusne infekcije za koje je potrebno utvrditi da li su oboleli od kovid 19, kao i pacijenata kojima je potrebna hospitalizacija zbog komplikacija povezanih za gripom. Edukacija pacijenata i raširena promocija vakcine protiv gripa stoga su neophodne kako bi se proširio obuhvat vakcinacijom protiv gripa i smanjimo teret i kovida 19 i gripa, naveli su autori istraživanja.\nPodaci o broju osoba koje su u Srbiji primile vakcinu protiv gripa prošle godine još nisu objavljeni. Međutim, kako su epidemiolozi isticali, ove sezone gripa gotovo da nije ni bilo, verovatno zbog postojećih epidemioloških mera, ali i činjenice da je 2020. postojao veliki odziv građana da prime vakcinu.\nGotovo 300.00 vakcinisano 2019.\nInače, tokom 2019, prema podacima Instituta Batut, vakcinu protiv gripa u Srbiji je primilo 294.225 osoba – od čega najviše je bilo onih koji su vakcinisani zbog kliničkih indikacija (osobe sa hroničnim bolestima, stari) – 255.621, a drugu veliku grupu čine zdravstveni radnici, među kojima je njih 22.668 primilo vakcinu protiv gripa.\nGripKorona virusKovid 19VakcineBeograd\nJedno reagovanje na “I druge vakcine delom štite od kovida”\n05. maja 2021. u 08.38\nNadam se da će za sledeći talas pripremiti neki prigodni egzotik koktel od pola litre.


Tanjug 1. januara 2021. 00:33\nBEČ – Švedska je od danas, na godinu dana, novi predsedavajući Organizaciji za evropsku bezbednost i saradnju (OEBS), a u fokusu predsedavanja, kako je najavljeno u Stokholmu, biće jačanje bezbednosti I demokratije.\nMinistarka inostranih poslova Švedske An Linde uoči preuzimanja predsedavanja OEBS-u najavila je da će Švedska raditi na jačanju bezbednosti i demokratije u Evropi i neposrednom okruženju, sa fokusom na ljudskim pravima, demokratiju i vladavinu zakona.\nZamenik šefa švedske diplomatije, sredinom jula, na sednici Stalnog saveta OEBS, Robert Ridberg ukazao je da Švedska preuzima predsedavanja u izazovno vreme, što zahteva fokusiranje na osnove na koje se oslanja ta organizacija, a to su evropski bezbednosni poredak, sveobuhvatni koncept bezbedosti I nastavak napora na rešavanju konflikata na području OEBS.\nPodsećajući na Helsinšku povelju iz 1975. godine, Ridberg je, tada, rekao da „evropski bezbednosni poredak – teritorijalni integritet, uzdržavanje od pretnje ili upotrebe sile i podržavanje prava svake države da bira svoj spoljni i bezbednosni aranžman – predstavlja ključni interes bezbednosne politike za njegovu zemlju, a to e, dodaje I u interesu OEBS-a.\nKazao je da će Švedski moto predsedavanja biti “moramo da se vratimo na osnove” I osnovne zadatke OEBS, podsećajući zemlje članice da je krajnje vreme da se poštuju zajednička opredeljenja iz Helsinške I Pariske povelje.\nŠvedska je preuzela predsedavanje od Albanije, a predsedavajuću trojku čini još idući predsedavajući Poljska.\nBrazil odbio zahtev za hitnu upotrebu vakcine Sputnjik V\nPompeo daje dokaze da je kovid postojao pre decembra 2019?\nObjavljen identitet osumnjičenog za ubistvo Milana Lončara\nNavaljni sa aerodroma sproveden u policijsku stanicu\nJedan Rus među brodolomnicima spasenim u Crnom moru\nBBC objavio snimak hapšenja Navaljnog\nZaharova kritičarima hapšenja: Bavite se svojim problemima


Uklonjena nelegalna deponija otpada na lokalitetu Babin Do: Na proljeće počinje kompletna rekultivacija očišćenog prostora | mpz.ks.gov.ba\nZa uklanjanje nelegale deponije otpada na lokalitetu Babin Do na Bjelašnici Ministarstvo prostornog uređenja i zaštite okoliša KS u 2011. godini je izdvojilo 35.000 KM. Tome je predhodila i izrada projekta s ciljem detekcije vrsta otpada zbog sumnji da se na ovom lokalitetu tokom i neposredno poslije proteklog rata odlagao razni otpadni materijal, kao i radi utvrđivanja količine odloženog građevinskog otpada. Nakon što je utvrđeno da nema dubinski zakopanog opasnog otpada, krajem oktobra deponija je u potpunosti izmještena i zbrinuta u skladu s okolinskim dozvolama, a oko 19000 metara kvadatnih očišćenog prostora uskoro bi trebalo biti potpuno rekultivisano i uklopljeno u prirodni abmbijent.\nO ovome su tokom današnjeg obilaska terena razgovarali ministar prostornog uređenja i zaštite okoliša KS Abid Jusić i predstavnici kantonalnih javnih preduzeća "Park" i "ZOI '84".\nKako je istaknuto, prije početka radova na rekultivaciji, kompletnu površinu na kojoj se nalazila deponija potrebno je ograditi, te ponovo postaviti fizičke prepreke, tzv. škarpe, na ulazu u ovaj prostor. Ranije postavljene prepreke su porušene i pokradene, a na ovom mjestu je počela nelegalna eksploatacija šljunka. Dogovoreno je da se postave betonske ili škarpe od sličnog materijala jer se samo tako može spriječiti ulazak na ovaj prostor radi odlaganja otpada ili eksploatacije šljunka. Radnici KJKP "Park" ovaj posao će započeti već naredne sedmice, a kompletno područje će kontinuirano biti pod nadzorom "ZOI'84" koji njime i upravlja. Za nadzor će biti angažovani komunalni redari, a svaki pokušaj nelegalnog odlaganja otpada ili eksploatacije šljunka će biti pravovremeno registriran i sankcionisan.\nTakođer je dogovoreno da bi druga faza projketa koja se odnosi na rekultivaciju trebala započeti u proljeće. Cijeli prostor sa kojeg je uklonjena deponija biće zasađen sadnicama koje su autentične za tu lokakciju.\nMinistar Jusić je kazao da je realizacija ovog projekta važna kako sa stanovišta očuvanja prirodnog naslijeđa Bjelašnice tako i radi otklanjanja sumnji, ali i mogućnosti da ovdje postoji otpad koji bi mogao negativno utjecati na slivno područje koje je izuzetno vrijedno za vodosnabdijevanje Kantona Sarajevo.


Deda Mraz već stigao u školu u Gostinici - Užicka Republika Press\nUčenici predškolske grupe, prvog, drugog i trećeg razreda izdvojenog odeljenja u Gostinici koje pripada Osnovnoj školi „Nada Matić“ već su dočekali Deda Mraza. Nakon kratke priredbe deci su uručeni paketići koje su donirale porodice Maksimović iz Gostinice i Jovančićević sa Jelove gore, a inicijativu su podržale učiteljice i ostali roditelji.\nNevena Jovančićević, čije dvoje dece trenutno pohađa ovu školu a od jeseni naredne godine u predškolsku grupu će krenuti i treće dete, kaže da su ona i suprug u saradnji sa supružnicima Mihailom i Suzanom Maksimović iz Gostinice želeli da obraduju svoju, ali i ostalu decu koja rade i uče u starim učionicama kraj peći bubnjara. Učiteljice su razumele našu želju da organizujemo dolazak Deda Mraza i podelu paketića, a one su zajedno sa učenicima pripremile kratak program.\nPredškolsku grupu, i prva tri razreda ove škole pohađa ukupno 18 učenika sa kojima rade tri učiteljice, kaže Marija Petronijević, profesorka razredne nastave za učenike prvog i drugog razreda. Ona ističe da školu trenutno ne pohađa ni jedan učenik četvrtog razreda, očekujući da će se nakon rekonstrukcije školske zgrade više roditelja iz sela Buara, Gostinice i Dubokog koja gravitiraju ka ovoj školi opredeliti da decu upisuju u ovu a ne u gradsku školu.\nInače, rekonstrukcija škole na Čakovini po principu energetske efikasnosti za šta je odabrana ova ali i matična škola u Užicu trebalo je da se rade od septembra meseca ove godine. Ipak, škola u Gostinici koja je izgrađena daleke 1949. godine biće potpuno rekonstruisana do naredne školske godine a na objektu će biti zamenjena stolarija i krovna opšivka, izvedeni zidarski i limarski radovi, postavljeni radijatori i izgrađena kotlarnica.\nUnutar školskog objekta radiće se manje učionice kako bi se dobio prostor i za izgradnju fiskulturne sale koju će naši učenici koristili u zimskom periodu, istakla je Marija Petronijević.\nTekst o obeležavanju Savindana u ovoj školi koji je takođe objavljen na našem portalu možete čitati OVDE.


Produžen pritvor osumnjičenima za ubistvo Vasovića - Vijesti.me\nFoto: Rabrenović Autor: Beća Čoković\nBerancima Goranu Vešoviću (32), Darku Miloševiću (34) i Petru Vujoviću (26) osumnjičenima za ubistvo sugrađanina Zorana Vasovića (41) i ranjavanje Nikole Vuksanovića (26) i Aleksandre Obradović (19), zbog uticaja na svjedoke, produžen je pritvor za još dva mjeseca.\nVasović je ubijen 30. decembra prošle godine oko 03.15 časova iza ponoći, ispred ugostiteljskog objekta "Klub 29".\nU okviru istrage, zamjenica višeg državnog tužioca Milica Rmandić saslušala je nekoliko svjedoka. Naredbom za sprovodjenje istrage Vešović, Milošević i Vujović terete da su s umišljajem ubili Vasovića i pokušali da ubiju Vuksanovića i Obradovićevu.\nNavodi se da su njih trojica pucali iz pištolja koje su neovlašćeno nosili i da su Vasovića pogodili sa osam projektila.\nVuksanović i Obradovićeva zadobili su povrede koje nijesu opasne po život.\nTokom saslušavanja Milošević je tvrdio da je kritične večeri bio u pijanom stanju i da se ne sjeća događaja. Vešović je kazao da je bio u teškom psihičkom stanju, a Vujović je izjavio da je bio svjedok pucnjave ,ali da nije pucao.


Predsednik Tramp govori na skupu Nacionalnog udruženja vlasnika oružja (NRA) u aprilu 2017.\nAmerički predsednik Donald Tramp održao je novi sastanak o bezbednosti američkih škola i ponovo se založio za zakon o kontroli oružja, posle nedavnog masakra u srednjoj školi u Parklendu, na Floridi. Prema saopštenju Bele kuće, Tramp se sastao sa porodicom 18-godišnje Medou Polak, učenice četvrtog razreda te škole, koja je jedna od 17 ubijenih u pucnjavi.\nPredsednik je takođe razgovarao sa državnim zakonodavcem Kolorada, koji je preživeo pucnjavu u srednjoj školi Kolombajn 1999. godine, kao i još nekoliko aktivista za kontrolu oružja. Dan ranije, Tramp se sastao sa zakonodavcima iz obe stranke, kojima je poručio da želi da se u Kongresu usvoji novi zakon kako bi se sprečile buduće pucnjave, što je težak zadatak u zemlji u kojoj Drugi amandman Ustava štiti prava vlasnika oružja. Nacionalno udruženje vlasnika oružja - NRA - jasno je stavilo na znanje da se ne slaže sa predsednikovim predlozima.\nPredsednik Tramp šokirao je zakonodavce na dvostranačkom sastanku kada je pozvao na široke mere kontrole prodaje oružja. Predsednik je više puta zauzeo stavove suprotne onima koje zastupaju NRA i republikanci. Zvučalo je kao da podržava poziv demokrate iz Kontektikata Krisa Marfija o proveri kupaca svake vrste oružja.\n“Ne postoji ništa slično tome, da predlog funkcioniše, građani to žele, ali ne možemo nikako da to ostvarimo”, smatra demokrata Kris Marfi.\n“Sada imate drugačijeg predsednika. Imali ste razne predsednike i niste uspeli da to ostvarite, sada je drugačije. Mislim da i vi imate drugačiji stav, mislim da ljudi žele da se to ostvari”, kaže Donald Tramp,\nTramp se čak nije složio sa svojim potpredsednikom Majkom Pensom, navodeći da u nekim slučajevima policija treba da oduzme oružje pojedincima identifikovanim kao moguće pretnje i pre sudskog postupka.\n“Treba omogućiti ispravnu proceduru, tako da ničija prava ne budu narušena, dobiti sudski nalog, a onda oduzeti ne samo vatreno, već svako drugo oružje koje ta osoba poseduje”, ocenjuje potpredsednik Majk Pens.\nNacionalno udruženje vlasnika oružja NRA je hitro reagovalo, izražavajući snažno neslaganje sa predsednikom.\n"NRA će zaštiti prava nedužnih Amerikanaca”, rekla je portparolka Nacionalnog udruženja vlasnika oružja Dejna Leš.\nPredsednik je izneo još jednu ideju kojoj se NRA odlučno protivi – podizanje starosne granice za kupovinu poluautomatskog oružja, kao što je puška AR-15 korišćena u pucnjavi na Floridi - na 21 godinu.\nZa to vreme, dva velika lanca objavila su nove restrikcije prodaje oružja. “Volmart” je saopštio da će zaustaviti prodaju oružja i municije osobama mlađim od 21 godine. Lanac sportske opreme “Diks” više neće prodavati poluautomatske puške, a zabraniće prodaju svake vrste oružja svima mlađim od 21 godine.


(12. Decembar, 2017) Edukacija učenika srednjih škola u skladu sa programom HP GET – IT (HP LIFE) - Univerzitet u Beogradu Tehnički fakultet Bor\n(12. Decembar, 2017) Edukacija učenika srednjih škola u skladu sa programom HP GET – IT (HP LIFE)\nJedan od osnovnih ciljeva Odseka za menadžment, Tehničkog fakulteta u Boru, je razvoj preduzetničkih potencijala mladih (učenika srednjih škola i studenata) našeg regiona. Osnovni razlog za to je što je monostrukturalnost provrede regiona dovela do nižeg nivoa razvoja preduzetničkih potencijala, posebno kod mlađe populacije. U okviru ovog cilja, tokom 2008. godine, Tehnički fakultet u Boru je postao partner HP „Graduate Entrepreneuship Training trough IT – GET IT“ programa.\nSam program je zasnovan na najsavremenijem pristupu integracije informaciono komunikacionih tehnologija (IKT) u preduzetništvu. Poseban cilj ovog programa je ubrzanje omladinskog preduzetništva u formi MSP-a i razvoja mikropreduzetništva. Inicijalni razvoj ovog programa je pokrenuo Hewlett Packard i Enterprise Acceleration Institute – MEA I (Švajcarska).\nU Periodu novembar 2017– januar 2018. Odsek za menadžment, Tehničkog fakulteta u Boru, pokrenuo je novi ciklus treninga učenika u srednjim školama u Zaječaru i Boru.\nU okviru ovog društveno odgovornog programa edukacije, tim Odseka za menadžment je u periodu 5-8. decembra održao treninge učenika u Tehničkoj školi u Zaječaru. Trenutno se vrši paralelna edukacija u Ekonomskoj školi u Zaječaru i Gimnaziji Zaječar. Krajem decembra 2017 – početkom januara 2018., biće organizovana edukacija i u borskim srednjim školama.\nPar detalja sa radionice u Tehničkoj školi u Zaječaru:\nPar detalja sa radionice u Ekonomsko-trgovinskoj školi u Zaječaru:\nPar detalja sa radionice u Gimnaziji u Zaječaru:


Vest - "Od mira u kući do mira u svetu"\n"Od mira u kući do mira u svetu"\nJuče je obeležen Medjunarodni dan borbe protiv nasilja nad ženama. Da je reč o globalnom problemu možda najbolje govori podataka da svake godine, širom sveta oko 66 hiljada žena bude nasilno ubijeno, što čini skoro petinu od ukupnog broja ubistava. Ništa manje alarmantni nisu ni podaci vezani za Srbiju, jer na svakih deset dana jedna žena u našoj zemlji postane žrtva nasilja. Što se lokala tiče, Mionka Nikolić, predsednica Odbora za ljudska prava Majdanpek kaže da se , na žalost, ni naša sredina ne razlikuje bitnije po tom pitanju. S druge strane, žene polako,ali sve glasnije govore o ovom problemu, koji u poslednje vreme , po njenim rečima, sve više karakteriše psihičko nasilje, naoko nevidljivo,ali sa podjednako teškim posledicama , kao i fizičko nasilje. Upravo stoga i ove godine Odbor za ljudska prava uključiće se u realizaciju globalne kampanje „16 dana aktivizma protiv nasilja nad žena“ , čiji je ovogodišnji slogan „ Od mira u kući do mira u svetu“.


Gudelj prodaje FIS zbog “megaprojekta na Vlašiću” | Starmo\nNaslovnica Život Gudelj prodaje FIS zbog “megaprojekta na Vlašiću”\nGudelj prodaje FIS zbog “megaprojekta na Vlašiću”\nVitez — Jedan od najpoznatijih bh. poduzetnika, Pero Gudelj, otkrio je da namjerava prodati svoj 50-postotni udio u jednoj od najvećih domaćih kompanija – „Fis Vitez“, i novac uložiti u razvoj “megaprojekta na Vlašiću”.\n“Na odličnoj lokaciji na Vlašiću, nekoliko kilometara prije Babanovca, imam oko 2,5 miliona kvadratnih metara zemlje i tu mi je ambiciozni plan izgradnja jedno 7 do 8 hotela, 7 stadiona… Prije nekoliko mjeseci u blizini te lokacije otvorio sam i benzinsku pumpu da bih mogao gorivom puniti mašine i bagere sa kojima obavljam početne radove” – kazao je Gudelj.\nDodao je da je ovo ljeto “sam uradio infrastrukturne radove”, te je urađeno “jedno 5 kilometara kvalitetnih puteva a neki dijelovi su asfaltirani”.\nPrvi hotel bi bio veličine 17.000 kvadratnih metara i kompanija Širbegović već priprema taj projekat. Ovih dana podnosim Općini Travnik zahtjev za izdavanje urbanističke dozvole da bi kompanija na proljeće mogla početi gradnju – naveo je Gudelj.\nČesi od Francuza kupuju artiljeriju\nFortenova prodala i Ledo fabriku u Čitluku\nPolicija upozorava: Pazite se prevara putem internet prodaje\nNeum: Prodato radničko odmaralište, cijena je…


12. Sep. 2018.\nPredsjedavajući Predsjedništva Bosne i Hercegovine Bakir Izetbegović primio je akreditivno pismo ambasadorice Republike Kube za BiH, sa sjedištem u Budimpešti, Alicije Elvire Corredera Morales\nOvom prilikom predsjedavajući Izetbegović je ambasadorici poželio uspješnu misiju, te istaknuo da Bosna i Hercegovina želi razvijati dobre odnose sa Kubom u oblastima od zajedničkog interesa. Izetbegović je istakao potrebu unapređivanja bilateralne sаradnje posebno na ekonomskom planu.\nAmbasadorica Morales je iskazala zadovoljstvo posjetom Bosni Hercegovini, te kazala da će, na obostranu korist, raditi na unapređenju bilateralnih odnosa. Također je izrazila interes Kube za zaključivanje bilateralnih ugovora, podsticanje trgovinske razmjene, te saradnju u oblasti kulture, zdravstva i turizma.\nPredsjedavajući Predsjedništva BiH je novoimenovanoj ambasadorici Republike Kube za BiH Aliciji Elviri Corredera Morales poželio uspješan mandat i intenzivniji angažman na jačanju veza dvije zemlje.


Predlog usvajanja deklaracije „Mi ne želimo GMO na našoj teritoriji“ - Morava Grad\nPolazna | Info | Predlog usvajanja deklaracije „Mi ne želimo GMO na našoj teritoriji“\nObjavljeno: 05/03/2013 21:09:00\nOdbornička grupa ''Morava grad'' je 05.03.2013. godine, prema statutu i poslovniku SO Ćuprija (''Službeni glasnik opštine Ćuprija'', br.14/12), podnela zahtev SO Ćuprija za uvrštavanje predloga za usvajanje deklaracije ''MI NE ŽELIMO GMO NA NAŠOJ TERITORIJI'' u dnevni red, na narednoj sednici SO Ćuprija. Nadamo se da će vladajuća koalicija imati sluha i staviti ovaj predlog na dnevni red na narednoj sednici SO Ćuprija i da će i vladajuća koalicija i opozicije glasati za ovaj predlog, jer je on u interesu građana Ćuprije.\n1. Grad Ćuprija se obavezuje da će dosledno poštovati Zakon o genetičkim modifikovani organizmima (Sl.glasnik RS, broj 49/2009) u daljem tekstu Zakon o GMO). Zahteva njegovu primenu na teritoriji Republike Srbije i protivi se njegovoj promeni;\n2. Grad Ćuprija u okviru svojih zakonskih i organizacionih mogućnosti u vezi sa korišćenjem ili upravljanjem zemljištem i drugim proizvodnim resursima i organizovanjem poljoprivredne proizvodnje, prerade i prometa poljoprivredno prehrambenih proizvoda neće dozvoliti i dopustiti uzgajanje i širenje GMO na svojoj teritoriji;\n3. Grad Ćuprija se obavezuje da će preduzeti sve odgovarajuće mere, kao što su stručna predavanja i drugi programi obrazovanja za poljoprivrednike i druge učesnike u organizovanju proizvodnje, prerade i prometa poljoprivredno-prehrambenih proizvoda kako se ne bi odlučili za nelegalno uzgajanje i promet GMO i proizvode od GMO;\n4. Grad Ćuprija zahteva i očekuje od svih državnih organa i političkih stranaka, pokreta i udruženja da se zalažu za doslednu primenu Zakona o GMO i odgovarajućih podzakonskih akata i da se onemogući nedozvoljeno gajenje i promet GMO i moguće štetne posledice GMO i proizvoda od GMO na zdravlje stanovništva i zagađivanje prirode u Republici Srbiji;\n5. Grad Ćuprija očekuje od svih javnih servisa i za isto će se zalagati, da redovno i objektivno informišu javnost o primeni Zakona o GMO i o rezultatima istraživanja u svetu o štetnim posledicama gajenja i upotrebe GMO i proizvoda od GMO;\n6. Grad Ćuprija poziva sve gradove i opštine u Republici Srbiji da podrže i usvoje ovu deklaraciju.\nUsvajanjem ove Deklaracije grad Ćuprija:\n- pokazuje građanima da je zainteresovana za zdravlje ljudi opštine i stanje u životnoj sredini;\n- definiše svoj pristup civilizacijskom izazovu u pogledu gajenja i prometa GMO;\n- označava svoju teritoriju kao prostor bez GMO i time, na određeni način, postaje predeo izuzetnih osobenosti pogodnih za gajenje biljnih i životinjskih vrsta koje nisu GMO, a za kojima postoji povećana potreba sve mnogobrojnijeg stanovništva u Evropskoj uniji i šire;\n- prostori bez GMO imaju značajne ekološke i turističke prednosti;\n- doprinosi doslednoj primeni postojećih propisa i izgradnji politike Republike Srbije u ovoj oblasti;\n- doprinosi obaveštavanju građana i donosioca odluka o fenomenu GMO;\n- podržava tradicionalnu kontrolisanu i organsku proizvodnju u poljoprivredi i proizvodnji hrane i tradicionalne postupke oplemenjivanja i selekcije biljaka i životinja;\n- pridružuje se opštinama, gradovima, regijama i pokrajinama u Evropskoj uniji i svetu koje su donele ovakve i slične dokumente u nameri da spreče, zaustave i ograniče širenje GMO.\nGG Morava Grad\nBoka 07/03/2013 18:54:07\nNapokon, nesto sto nije politicki, komercijalno, blagonarodno..neka se izlgasa ovo mnogo je bitno!


UN-u za srpsku Novu godinu peva Viva Vox – Net.hr\nUN-u za srpsku Novu godinu peva Viva Vox\nAutor: Vitomir Dragčević 10:44 12.01.2013\nDomaćin Jeremić nametnuo naše običaje\nPredsednik Generalne skupštine Ujedinjenih nacija Vuk Jeremić prvog dana srpske Nove godine biće domaćin novogodišnjeg koncerta, na kojem će se Srbija predstaviti nastupom hora Viva vox.\nKako saznaju Novosti, tačno u ponoć za više od 2.000 gostiju, među kojima će biti predstavnici svih stalnih članica UN i elita njujorškog biznisa, kulturnog i javnog života, nastupiće akapela hor Viva vox.\nOvaj hor, koji je velika muzička atrakcija, pored svog poznatog repertoara izvešće i srpske tradicionalne pesme.\nDan za Srbiju\nKao predsedavajuća Generalnom skupštinom, Srbija ima pravo da izabere jedan dan koji će u UN njoj biti posvećen.\nKako navode Novosti,odlučeno je da to simbolično bude upravo prvi dan srpske Nove godine.\nKoncert će biti održan u velikoj sali Generalne skupštine, koja će za ovu priliku biti posebno sređena.\nSvetlo lice naše zemlje\nJeremić ističe da će ovo biti najveća kulturna manifestacija koju je Srbija do sada organizovala na američkom kontinentu.\n– S obzirom na to gde će se sve dešavati u velikoj sali Generalne skupštine ovaj događaj će privući pažnju, ne samo američke javnosti, već i mnogih širom planete – naglasio je Jeremić.\n“Kao zemlja koja je izabrana da predsedava UN“, dodao je Jeremić, “iz Njujorka ćemo poslati novogodišnju poruku mira i predstaviti svetu svetlo lice Srbije, kroz našu kulturu i običaje“.\nsrpska nova godina ujedinjene nacije vuk jeremić


Umetnički direktor dva najveća sajma mode u Evropi imenovan za potpredsednika Serbia Fashion Weeka! – FashionMag42\nEymeric Francois, umetnički direktor dva najveća Sajma mode u Evropi, u Parizu i Berlinu, zvanično je imenovan za potpredsednika Serbia Fashion Weeka. Oficijelni član institucije Visoke mode u Parizu, jedan od najtraženijih francuskih kreatora i kostimograf Pariske opere, sa zadovoljstvom je prihvatio poziv predsednice Nacionalne komore za modu Srbije, gospođe Svetlane Horvat da višegodišnju saradnju sa Nacionalnom nedeljom mode kruniše titulom potpredsednika. Od nultog izdanja Serbia Fashion Weeka pa sve do sada, između ostalih, Eymeric Francois učinio je da ova manifestacija bude rame uz rame sa svetskim Nedeljama mode. Njegove revije oduzimale su dah posetiocima Serbia Fashion Weeka tokom svih šest izdanja, a član tima postao je odmah nakon njegovog prvog dolaska u Srbiju.\nPovodom njegovog imenovanja za potpredsednika, Eymeric Francois je izjavio: “Veliku čast i zadovoljstvo pričinio mi je poziv gospođe Svetlane Horvat da postanem potpredsednik jedne ovakve manifestacije. Kao umetnički direktor Sajma mode u Berlinu i Parizu, siguran sam da mogu još više da doprinesem unapređenju Serbia Fashion Weeka, s obzirom na to da njegova popularnost na internacionalnom nivou rapidno raste. Na pitanje mnogih zašto sam se priključio timu Srpske nedelje mode, uvek odgovorim isto – energija ljudi iz Srbije i kreativnost tima Serbia Fashion Weeka bili su mi fascinantni, te sam odmah posle nultog izdanja ove Nedelje mode poželeo da im se priključim i da naučim nešto od njih, kao i oni od mene. Ova saradnja traje već četiri godine, a sada je podignuta na viši nivo, tako da ću dati sve od sebe da ispunim očekivanja“.\nPredsednica Nacionalne komore za modu Srbije i Serbia Fashion Weeka, gospođa Svetlana Horvat, dodala je: “Mislim da sam napravila najbolji izbor pri odabiru potpredsednika naše manifestacije. Eymeric Francois je nesebično ponudio svoju pomoć još od nultog izdanja Serbia Fashion Weeka i odmah se uklopio u ceo naš tim. Veliko je priznanje za ovu manifestaciju njegova želja i volja da nam se priključi, jer je Eymeric veoma posvećen svom poslu i jedan je od najboljih u svetu, kako u smislu kreatora tako i u poslu umetničkog direktora i event menadžera. Veoma sam srećna što ćemo za potpredsednika Serbia Fashion Weeka imati ovako velikog kreatora i čoveka koji iskreno voli ovu manifestaciju i čini je boljom iz godine u godinu“.\nAprilsko izdanje Serbia Fashion Weeka biće održano od 24. do 29. aprila u Novom Sadu i donosi velika iznenađenja svojim posetiocima – od spektakularnog otvaranja kakvo do sada nismo imali prilike da vidimo u Srbiji, koje će biti održano na glavnom šetalištu novosadske Zmaj Jovine ulice pa do sjajnih programa koje ćemo imati priliku da vidimo u Kongresnom centru Master Novosadskog sajma. Tokom otvaranja Serbia Fashion Weeka, 24. aprila, glavnom novosadskom ulicom prodefilovaće više od 250 manekena obučenih u modele 30 evropskih dizajnera. Spektakularno otvaranje Serbia Fashion Weeka uveličaće i nastup Simfonijskog orkestra NS2021, naše predstavnice za predstojeću Evroviziju, Tijane Bogićević,kao i veličanstven nastup Dragoljuba Đuričića sa bubnjarima. Otvaranje koje će biti upriličeno za sve Novosađane i brojne inostrane posetioce, ulepšaće svojim modelima neka od najznačajnijih svetskih modnih imena kao što su Agatha Ruiz de la Prada iz Španije, Eymeric Francois iz Francuske, Arrey Kono iz Nemačke, Romero Bryan, dizajner koji oblači Beyonce, Kate Moss i druge, kao i brojni dizajneri iz Srbije i regiona.\naprilsko izdanje serbia fashion week-a Eymeric Francois nedelja mode Novi Sad saradmja Serbian Fashion Week Svetlana Horvat


Po presudi koja je još uvek nepravosnažna, bolnica će morati da plati kamatu od 2007. godine do danas\nObjavljeno: 16.06.2021. 21:51h\nTačno 14 godina od tragičnog porođaja, tokom kog je zbog lekarske greške prekasno izveden carski rez, Opštinski sud u Zadru doneo je presudu po kojoj zadarska bolnica mora da isplati 1,5 miliona kuna (oko 23 miliona dinara) odštete porodici i dečaku koji je najveća žrtva nemara tog događaja iz aprila 2007. godine, navodi Slobodna Dalmacija.\nPo presudi koja je još uvek nepravosnažna, bolnica će morati da plati kamatu od 2007. godine do danas, troškove postupka od 306.875 kuna (oko 5 miliona dinara), a dečaku do daljega da isplaćuje mesečnu rentu u iznosu od 4.800 kuna (oko 75.000 dinara).\nDečak je rođen u aprilu 2007. godine, malo pre ponoći, carskim rezom. Do tog trenutka majka je imala uredan tok trudnoće pa je u 39. nedelji upućena na Odeljenje ginekologije zbog nadzora zbog promena u CTG zapisu. Na Odeljenju je u CTG zapisu od 16.50 sati bio vidljiv pad otkucaja srca deteta uz lošu cirkulaciju, u 19.45 sati daleko jači pad otkucaja srca deteta, a posebno od 21.25 sati nadalje.\n- Dežurni ginekolozi, međutim, nisu uočili problem ili su uočili, ali nisu preduzeli ni jednu medicinsku radnju u skladu sa pravilima medicinske struke, koja bi omogućila da kod novorođenčeta ne nastupi hipoksija, nego su se odlučili na hitan carski rez tek u 23.45 sati.\nBeba se gušila 7 sati u majčinoj utrobi\nDete je tada rođeno, nakon sedam sati gušenja u majčinoj utrobi, što je dovelo do teškog i trajnog pogoršanja zdravstvenog stanja. Tokom porođaja nastupile su teške hipoksijsko-ishemijske promene i edem mozga, zbog čega je dečak nakon rođenja reanimiran, što je dovelo do trajnih posledica po njegovo zdravlje - stoji u presudi.\nTokom postupka, veštak s Medicinskog fakulteta u Zagrebu ocenio je da je odluka o sprovođenju carskog reza donesena prekasno, zbog čega je došlo do stanja fetalne patnje, odnosno "razvoja asfiksije zbog zatezanja pupčane vrpce oko vrata i opsežnog oštećenja mozga čije su posledice trajno prisutne i nepopravljive".\nU bolnici su se branili kako su bili preduzeti svi standardni medicinski postupci kod prijema trudnice, nalaz je bio uredan s manjim odstupanjima koji se, prema njihovom viđenju, ne mogu tretirati kao ozbiljne teškoće. Sve je upućivalo na to da će se žena uspešno poroditi prirodnim putem, ali je nakon neuspešnog pokušaja sproveden hitan carski rez.\nOdluka doneta prekasno\nNeželjeni ishod, prema bolnici, nastao je kao posledica akutne hipoksije i kompresije pupčane vrpce, a ne kao posledica hronične hipoksije koja je trajala satima. Međutim, iz nalaza i mišljenja veštaka Medicinskog fakulteta u Zagrebu proizlazi da je odluka o sprovođenju carskog reza donesena prekasno.\nPrvi veštak je na sudu rekao da je porođaj učinjen po pravilima struke, ali je na dodatnom ročištu ponovo saslušana pa je potvrdila da najverovatnije dete ne bi bilo u ovakvom stanju da je porođaj učinjen odmah kod prijema.\nZbog tih kontradiktornih izjava angažovan je novi veštak s Medicinskog fakulteta u Zagrebu, koji je rekao da je odluka o sprovođenju carskog reza donesena prekasno, zbog čega je došlo do stanja fetalne patnje, odnosno razvoja asfiksije zbog zatezanja pupčane vrpce oko vrata o opsežnog oštećenja mozga čije su posledice trajno prisutne i nepopravljive".\nTI NISI OTAC, TREBALO JE DA TE UBIJU!!! Devojka (27) pobesnela pošto joj je ODBIJENA KARTICA koju joj je tata dao!\nHOROR U ISTRI: Nakon nesreće u kojoj je poginuo motociklista, pronađeno još jedno beživotno telo!\nPorođajGreškaLekariCarski rezBebaMajkaOpštinski sud u ZadruZadarHrvatskaBolnicaOdšeta\n3. kolo, Superliga\nNEMAČKA PLANIRA DA UKINE BESPLATNE TESTOVE ZA NEVAKCINISANE? Špan najavio mogući potez\nHUMANITARNI BROD NA SREDOZEMNOM MORU SPASIO 175 MIGRANATA: 1.146 ljudi stradalo u moru od početka godine


POTVRDA IZ AMERIKE: Jokić je opet MVP NBA lige - Vojvodina Info\nPOTVRDA IZ AMERIKE: Jokić je opet MVP NBA lige\nOno što svi odavno znamo, sada je i ozvaničeno – Nikola Jokić opet je MVP NBA lige!\nPosle Janisa Adetokumba, koji je bio MVP 2018. i 2019. godine, Jokić je drugi Evropljanin koji je postao najkorisniji igrač ligaškog dela dva puta uzastopno.\nJokić je tako nadmašio i Dirka Novickog koji je bio jednom MVP, 2007. godine, treći je i stranac sa dva MVP trona posle Stiva Neša, koji je dominirao 2005. i 2006. godine kao igrač Finiksa. Informaciju su objavili ESPN i Adrijan Vojnarovski, a vrlo verovatno će je večeras potvrditi i sama liga.\nVelika je ovo čast i za Denver koji je ušao u društvo timova koji imaju dva MVP priznanjaa, a tu su Atlanta (kao Sent Luis Hoks doduše), zatim Juta, Klivlend, Majami i Oklahoma.\nBoston ima 10 titula, Lejkersi osam, Filadelfija i Čikago po šest, Milvoki pet, Hjuston četiri, Sparsi, Finisk i Voriorsi po tri.\nVeliki je ovo dan i za Denver i za Jokića, koji je izvukao maksimum iz Nagitsa u godini koju su obeležile povrede Portera Džuniora i Mareja. Praktično je sam na leđima Jokić nosio celu ekipu, nadmašio je Džoela Embida (Filadelfija) i Janisa Adetokumba (Milvoki).\nNikola je imao najbolji kontinuitet, najbolje brojke, najveću ravnotežu i raznovrsnost u svim statističkim parametrima, od poena, skokova i asistencija do blokada, defanzivnog učinka, uticaja na ekipu…\nPodsetimo, Nikola je ranije tokom sezone uspeo da postane jedini igrač u istoriji lige sa prebačenih 2.000 poena, 1.000 skokova i 500 asistencija u sezoni. Svoj tim je vodio do šestog mesta Zapada, dok je prosečno beležio 27 poena, 14 skokova i osam asistencija, te bio 200 minuta duže na parketu od Embida, glavnog konkurenta.\nOno što je novo, jeste ceremonija. Jokiću je prošle godine samo uručen trofej na utakmici, nije se održavala ceremonija zbog pandemije, ostalo je samo da se utvrdi letnji datum.\nPrevious articleTajni prolazi ispod Dunava: Šta je istina a šta mit o Petrovaradinskoj tvrđavi\nNext articleSTRAVIČNA NESREĆA KOD ZMAJEVA, POGINUO MLADIĆ